പരിഭാഷ: ഷിഹാബ് എ ഹസ്സന്‍ FB: shihab.jub / ടെലഗ്രാം: @shihabmsone
വിച്ചിറ്റ, കാന്‍സാസ്
ഓഹ്!
നിങ്ങള്‍ പൊയ്ക്കാണുമെന്നാ ഞാന്‍ കരുതിയത്.
പേടിച്ചോ,സോറി.
ഇതാ എസ്റ്റിമേറ്റ്.
വീട് കൊള്ളാം.
ഡോര്‍, വിന്‍ഡോ സെന്‍സറുകള്‍ മാത്രം മതിയാകുമെന്ന് തോന്നുന്നു.
മൂന്ന് കീപാഡുകളുടെ വില കൂടി ചേര്‍ത്തിട്ടുണ്ട്.
ജനലുകള്‍ക്കുള്ള സ്റ്റിക്കറുകളും,
മുന്‍പില്‍ പുല്‍ത്തകിടിക്ക് വേണ്ട സൈന്‍ ബോര്‍ഡ് മാത്രമായി കിട്ടാന്‍ ചാന്‍സുണ്ടോന്ന്
എന്‍റെ ഭര്‍ത്താവ് ചോദിച്ചിരുന്നു.
സൈന്‍, സെന്‍സറുകളുടെ ഒപ്പം മാത്രേ കിട്ടൂ.
അതങ്ങിനെയായിരിക്കുമല്ലോ. അങ്ങനെയാണ് വേണ്ടതും.
എംസോണ്‍ റിലീസ് -1342 http://www.malayalamsubtitles.org/ www.facebook.com/msonepage
റിച്ച്മോണ്ട്, വെര്‍ജീനിയ
- മോണ്ടി റിസ്സെല്‍. - മോണ്ടി റിസ്സെല്‍.
ഫാള്‍സ് ചര്‍ച്ച്, വെര്‍ജീനിയ.
ഏതാനും ആഴ്ചകള്‍ക്ക് മുന്‍പാണ് വിധി വന്നത്.
അഞ്ച് ഇരകള്‍, എല്ലാം സ്ത്രീകള്‍, റേപ്പ് ചെയ്ത് കൊന്നു.
രീതി?
ആദ്യത്തേയും അവസാനത്തെയും, മര്‍ദ്ദിച്ച ശേഷം മുക്കിക്കൊന്നു. നടുവിലെ മൂന്നിനേയും കുത്തിക്കൊന്നു.
- ഒന്നിനെ വെടി വച്ചതാണെന്നാ ഞാന്‍ കരുതിയത്, അല്ലല്ലേ? - അല്ല.
വെര്‍ജീനിയ സ്റ്റേറ്റ് ജയില്‍. മോണ്ടി റാല്‍ഫ് റിസ്സെല്‍.
മോണ്ടി റിസ്സല്‍.
- ഇരിക്കുന്നില്ലേ? - മോണ്ടി.
എന്നെക്കൊണ്ട് എന്തെങ്കിലും ആവശ്യമുണ്ടോ?
ഇല്ല, നന്ദി. ഞങ്ങള്‍ക്കിയാളോട് തനിച്ചാ സംസാരിക്കേണ്ടത്.
കുഴപ്പമൊന്നും ഉണ്ടാക്കരുത്, കേട്ടോ റിസ്സല്‍. ചെല്ല്.
എന്‍റെ പേര് ബില്‍ ടെഞ്ച്. ഇതെന്‍റെ പാര്‍ട്ണര്‍, ഹോള്‍ഡന്‍ ഫോര്‍ഡ്.
ഞങ്ങള്‍ ഫെഡറല്‍ ബ്യൂറോ ഓഫ് ഇന്‍വെസ്റ്റിഗേഷന്‍റെ
ബിഹാവിയറല്‍ സയന്‍സ് വിഭാഗത്തില്‍ നിന്നാണ്.
- സയന്‍റിസ്റ്റുകള്‍? - ബിഹാവിയറല്‍ സയന്‍സ് വിഭാഗം.
ഞങ്ങള്‍ റിസര്‍ച്ച് ചെയ്യുന്നവരാണ്.
നിങ്ങളെപ്പോലെയുള്ളവരെ... ഇന്‍റര്‍വ്യൂ ചെയ്യുന്നു.
എന്നെപ്പോലെയുള്ളവരോ?
ഒന്നില്‍ കൂടുതല്‍ ഇരകളുള്ള കൊലപാതകികളെ.
എന്തിനാണ് നിങ്ങള്‍ ഇങ്ങനെയൊക്കെ ചെയ്യുന്നതെന്ന് മനസ്സിലാക്കാന്‍.
അതറിയാന്‍ എനിക്കും താല്‍പര്യമുണ്ട്.
- ഇതുകൊണ്ടെന്തെങ്കിലും ഗുണമുണ്ടാകുമോ? - ഗുണമോ, എന്ത് ഗുണം?
ഇതിന് പരിഹാരം കാണാന്‍.
അറിയില്ല.
എനിക്കൊരു ബിഗ് റെഡ് കിട്ടുമോ?
"ബിഗ് റെഡോ"?
ഗാസുള്ളത്.
സോഡ പോലെയിരിക്കും, അറിയില്ലേ.
ചെറുപ്പത്തില്‍ അതൊരുപാട് കുടിക്കുമായിരുന്നു.
- ബിഗ് റെഡ് എനിക്കെപ്പോഴും ഇഷ്ടമായിരുന്നു. - ഉം...
- നമുക്കാലോചിക്കാം. - ഉള്‍ക്കാഴ്ച അനുസരിച്ചിരിക്കും.
അമ്മാതിരി ഐറ്റമൊന്നും ഇവിടെ കിട്ടില്ല.
അപ്പോ നമ്മള്‍ അടിസ്ഥാന- വസ്തുതകളിലേക്ക് കടക്കുവല്ലേ?
നിങ്ങള്‍ക്കെന്താ അറിയേണ്ടത്?
ഫ്ലോറിഡയിലെ ആ പെണ്ണുങ്ങളെ ഞാന്‍ എന്തിന് റേപ്പ് ചെയ്തെന്നാണോ?
എങ്ങനെയാണ് നീ ഇരകളെ തെരഞ്ഞെടുത്തിരുന്നത് എന്നതില്‍ തുടങ്ങാം.
ഇരകളെ?
അത് കേള്‍ക്കാനത്ര സുഖമില്ല.
ഇല്ല, സുഖമില്ല.
"എന്നെപ്പോലെയുള്ള" എത്ര പേരോട് നിങ്ങള്‍ സംസാരിക്കുന്നുണ്ട്?
ഒത്തിരി പേരുണ്ട്, മോണ്ടി.
അവരെല്ലാം നിങ്ങളോട് സംസാരിക്കുന്നുണ്ടോ?
ഇത്...തുടങ്ങിയിട്ട് അധികമായില്ല.
ഹും...
- ബിഗ് റെഡ് സംഘടിപ്പിക്കാന്‍ പറ്റില്ലെന്ന് ഉറപ്പാണോ? - നോക്ക്, മോണ്ടി.
വിഷയത്തില്‍ നിന്ന് തെന്നി മാറാതെ.
എങ്കില്‍ ഒരുകാര്യം പറയട്ടെ?
- എനിക്ക് തീരെ താല്‍പര്യമില്ല. - ശരി.
ചുമ്മാ സമയം കളയാനാണ് നിന്‍റെ ഭാവമെങ്കില്‍, ഞങ്ങള്‍ ഇറങ്ങിപ്പോകും.
എന്നിട്ട് ഇഷ്ടമുള്ളിടത്ത് നിന്ന് ഒരടിപൊളി ലഞ്ചും കഴിച്ച്,
പ്രകൃതി സൗന്ദര്യവും ആസ്വദിച്ച് മെല്ലെ ക്വാന്‍റിക്കോയിലേക്ക് ഓടിച്ചങ്ങ് പോകും.
നിന്‍റെ ബാക്കിയുള്ള ഇന്നത്തെ ദിവസം പിന്നെ അടിപൊളിയായിരിക്കുമല്ലോ, അല്ലേ?
എന്‍റെ പാര്‍ട്ണര്‍ പറഞ്ഞു വരുന്നതെന്തെന്നാല്‍, വോട്ട് ചെയ്യാന്‍ പോലും പ്രായമെത്തും മുന്നേ,
എങ്ങനെയാണ് ആളുകള്‍ക്ക് സ്വന്തം ജീവിതം,
പൂര്‍ണ്ണമായിങ്ങനെ നശിപ്പിച്ചു കളയാന്‍ പറ്റുന്നതെന്ന് ഞങ്ങള്‍ക്ക് മനസ്സിലാകാഞ്ഞിട്ടാണ്,
നിന്നെപ്പോലെയുള്ള ആളുകളോട് ഞങ്ങള്‍ സംസാരിക്കുന്നതെന്നാണ്.
ഓക്കെ.
14 വയസ്സിലാണ് ഞാന്‍ ആദ്യമായി പ്രശ്നത്തില്‍ അകപ്പെട്ടത്.
അവരെന്നെ ഫ്ലോറിഡയിലുള്ള
ജുവനൈല്‍ ഹോമിലേക്കയച്ചു.
സദാ ഡോക്ടര്‍മാരുടെ നിരീക്ഷണത്തില്‍.
നിരീക്ഷണത്തിലായിരിക്കുമ്പോള്‍ എന്‍റെ കയ്യില്‍ നാല് പെണ്‍പിള്ളേരുണ്ടായിരുന്നു.
പക്ഷേ ഫ്ലോറിഡയില്‍ വച്ച് നീയാ പെണ്‍കുട്ടികളെ കൊന്നില്ല, അത് പിന്നീടാണ് സംഭവിച്ചത്.
നീ ആശുപത്രിയില്‍ നിന്ന് തിരിച്ചു വന്നപ്പോള്‍ എന്തെങ്കിലും മാറ്റം സംഭവിച്ചോ? എന്തായിരുന്നു ആ മാറ്റം?
ഹ്മ്...
നോക്കട്ടെ.
അവരെന്നെ പുറത്ത് വിട്ടു.
ഞാന്‍ തിരിച്ചെത്തി,
എനിക്കൊരു ജോലി കിട്ടി, ഒരു ഗേള്‍ഫ്രണ്ടുണ്ടായി.
ഗേള്‍ഫ്രണ്ട് ഒരു വയസ്സിന് മൂത്തതാണ്, അവള്‍ സ്റ്റേറ്റ് കോളേജില്‍ പോകുന്നു,
പക്ഷേ ഞങ്ങള്‍ കാണാറുണ്ട്, കത്തെഴുതും.
നിങ്ങളിത് റെക്കോഡ് ചെയ്യുന്നുണ്ടല്ലോ, മനുഷ്യാ.
നോട്ട്സ് എഴുതിയെടുത്താല്‍ പകര്‍ത്തിയെഴുതുമ്പോ എളുപ്പമുണ്ടാകും.
അപ്പോള്‍, സ്കൂളില്‍ ഒരു സ്വതന്ത്രനായി തിരിച്ചെത്തി എന്നല്ലേ പറഞ്ഞത്...
സ്വതന്ത്രനല്ല, സര്‍.
പ്രോബേഷന്‍, കൌണ്‍സലിംഗ്, തെറാപ്പി.
ഹാജര്‍ കൊടുത്തുകൊണ്ടേയിരിക്കണം, അല്ലെങ്കില്‍ അവരെന്നെ തിരികെ പറഞ്ഞയക്കും.
പക്ഷേ നിനക്കൊരു ഗേള്‍ഫ്രണ്ട് ഉണ്ടെന്നല്ലേ പറഞ്ഞത്...
എന്നാലും, ശരിക്കും അങ്ങനെയൊരാള്‍ ഉണ്ടോ?
പെണ്‍പിള്ളേരുടെ കാര്യം അറിയില്ലേ.
അവളെനിക്ക് കത്തയച്ചു കൊണ്ടിരിക്കും.
എന്നോട് പറയും, ഡാ നിനക്കറിയുവോ, സ്കൂളില്‍ എല്ലാത്തരക്കാരുമുണ്ട്,
അവിടെ എല്ലാത്തരക്കാരുമുണ്ട്...
അവന്‍മാര്‍ക്കിട്ട് പണി കൊടുക്കണമെന്ന് അവള്‍ നേരിട്ടെന്നോട് പറയും.
അതിനിപ്പോ എനിക്കെന്ത് ചെയ്യാന്‍ പറ്റും?
ഞാന്‍ കാറില്‍ കേറി, നേരിട്ടു കണ്ടു, എന്താണെന്നറിയുമോ,
അവള്‍ ഏതോ ഒരലവലാതിയുമായി പരിപാടി നടത്തുന്നു.
എന്തൊരു അലവലാതി, അല്ലേ?
പെണ്‍പിള്ളേരങ്ങനെയാ.
നിനക്കെന്ത് ചെയ്യാന്‍ പറ്റും?
അവരില്ലാതെ നമുക്ക് ജീവിക്കാന്‍ പറ്റില്ലല്ലോ.
നമുക്കെന്ത് ചെയ്യാന്‍ പറ്റുമെന്ന് ഞാന്‍ പറഞ്ഞു തരാം.
ഞാന്‍ ബിയറടിച്ചു, കാരണം എനിക്ക് നല്ല കലിപ്പുണ്ടായിരുന്നു,
കുറച്ച് കഞ്ചാവടിച്ചു,
ഞാന്‍ വലിച്ചു കൊണ്ട് ആലോചിച്ചു,
കുടിച്ചു കൊണ്ട് വണ്ടിയോടിച്ചു, അങ്ങനെ...
എന്‍റെ അപ്പാര്‍ട്ട്മെന്‍റിന്‍റെ,
പാര്‍ക്കിംഗ് ലോട്ടിലെത്തി,
എങ്ങനെ അവിടെവരെ എത്തിയെന്നറിയില്ല.
അപ്പോ ഒരു കാര്‍ പാക്കിംഗ് ലോട്ടില്‍ വന്നു നിന്നു.
ഏകദേശം 20, 25 വയസ്സുള്ള ഒരു പെണ്‍കുട്ടി, തനിച്ച്.
വെളുപ്പിനെ ഏകദേശം നാലു മണിയായിക്കാണും.
എന്താന്ന് വച്ചാല്‍...
അത് ചെയ്യാനുള്ള ഐഡിയ
ഒരു തുമ്മല്‍ വരുന്നത് പോലെ...
പെട്ടെന്ന് തലയിലുദിക്കുന്നു ഞാന്‍ പറയുന്നത് മനസ്സിലാകുന്നുണ്ടോ?
ഞാന്‍ കാറില്‍ നിന്നിറങ്ങി, അവളുടെ വിന്‍ഡോയില്‍ തട്ടി,
തോക്ക് പുറത്തെടുത്തു,
അവളെ കാട്ടിലേക്ക് കൊണ്ടുപോയി,
അവളുടെ പാന്‍റീസ് വലിച്ചു കീറി, പാവാട പൊക്കി.
"ഓഹ്, യാഹ്, എന്നെ പണ്ണ്, ഡാ! എനിക്കത് വേണം, എനിക്ക് മൂഡായിട്ട് വയ്യ."
എനിക്കവളെ റേപ്പ് ചെയ്യണം, പക്ഷേ അവള് വാ പൂട്ടുന്നില്ല.
അവള്‍ അലറിക്കൊണ്ട് ഓ‌ടി,
പാര്‍ക്കിംഗ് ലോട്ടിലൂടെ ഒരു ചരിവിലേക്ക് ഓടി.
അവളെന്നെക്കാള്‍ സ്ട്രോംങ്ങാണ്, പക്ഷേ വേഗം കൂടുതല്‍ എനിക്കാണ്.
ഞാന്‍ അവളുടെ അടുത്തെത്തി. തല അനക്കാന്‍ പറ്റാത്ത വിധം പിടിച്ചു.
അവളെ ശ്വാസം മുട്ടിച്ചു.
ഞങ്ങള്‍ രണ്ടാളും ചെരിവിലൂടെ ഒരു നീര്‍ച്ചാലിലേക്ക് ഉരുളുകയാണ്. എല്ലാം ആകെ നാശമായി.
ഞാന്‍ അവളുടെ തല പിടിച്ച് ഒരു പാറയില്‍ ഇടിച്ചു,
എന്നിട്ടവളുടെ തല വെള്ളത്തില്‍ മുക്കിപ്പിടിച്ചു...
അത്ര തന്നെ.
നാടകം കഴിഞ്ഞു.
നിന്‍റെ കയ്യില്‍ തോക്കുണ്ടായിരുന്നില്ലേ, അതെന്താ ഉപയോഗിക്കാതിരുന്നത്?
അവളെയൊന്ന് തണുപ്പിക്കാന്ന് കരുതി.
നിനക്ക് തോന്നുന്നുണ്ടോ... ക്ഷമിക്കണം.
അവള്‍ എതിര്‍ത്തിരുന്നെങ്കില്‍ കാര്യങ്ങള്‍ വ്യത്യസ്തമാകുമായിരുന്നെന്ന് തോന്നുന്നുണ്ടോ...
- അതായത് അവളങ്ങനെയല്ലായിരുന്നെങ്കില്‍... - എങ്ങനെ അല്ലായിരുന്നെങ്കില്‍?
വേശ്യയല്ലായിരുന്നെങ്കിലോ?
ആ, സാധ്യതയുണ്ട്. സാധ്യതയുണ്ട്.
നിങ്ങളുടെ സയന്‍സുകാരന്‍ ചങ്ങാതിക്ക് ചിലപ്പോ അറിയായിരിക്കും.
രണ്ടാമത്തേത്, ഒരു സ്വര്‍ണ്ണമുടിക്കാരി ചരക്ക്, അവള് മുടിഞ്ഞ ചോദ്യങ്ങളാണ്.
ഞാന്‍ അവളെ തോക്കിന്‍മുനയില്‍ നിര്‍ത്തി വണ്ടിയോടിക്കുകയാണ്, പക്ഷേ അവള്...
"എന്തിനാ നീയിത് ചെയ്യുന്നത്? നിനക്ക് ഗേള്‍ഫ്രണ്ടില്ലേ?
നീയെന്നെ എന്താ ചെയ്യാന്‍ പോകുന്നേ? എന്തിനാ എന്നോടിങ്ങനെ ചെയ്യുന്നേ?"
അത് കൊണ്ടാണോ നീയവളെ കുത്തിക്കൊന്നത്?
ചെയ്യേണ്ടി വന്നു.
അവളുടെ വായടപ്പിക്കാന്‍.
അതിനുശേഷം നീയവളുടെ കാറില്‍ മണിക്കൂറുകളോളം ചുറ്റിക്കറങ്ങി.
അതെ.
പക്ഷേ മൂന്നാമത്തവള്‍... ഞാന്‍ കാര്യം നടത്താന്‍ പെര്‍ഫക്റ്റ് ആയ ഒരു വഴി ഉറപ്പിച്ചെന്ന് വേണേ പറയാം.
അവളേയും നീ കുത്തിക്കൊന്നു, അല്ലേ?
അതേ.
ഞാനവളെ നിരവധി തവണ കുത്തി.
യെസ്...
ഒരുത്തിയെ ഞാന്‍ വെറുതെ വിടുകയും ചെയ്തിട്ടുണ്ട്.
അതേ.
ഞങ്ങള്‍ കാറിലാണ്, ഞാന്‍ കാര്യം നടത്താന്‍ റെഡിയാകുന്നു, അവള്‍ക്ക് യാതൊരു ഐഡിയയുമില്ല.
പെട്ടെന്നവള്‍ കരയാന്‍ തുടങ്ങി.
അവളുടെ ഡാഡിക്ക് കാന്‍സര്‍ ആണ്... അയാള്‍ മരിച്ചു കൊണ്ടിരിക്കുകയാണ്.
എന്‍റെ ബ്രദറിനും കാന്‍സര്‍ ആയിരുന്നു.
കാന്‍സര്‍. അത്, ഒഹ്...
അതല്‍പ്പം കടുപ്പമാണ്, മാന്‍.
അത് മനുഷ്യരെ നരകിപ്പിക്കും.
അതുകൊണ്ട് ഞാന്‍ അവളെ വെറുതെ വിട്ടു.
അതൊരു, ഒഹ്...
- അതൊരു വല്ലാത്ത ഫീലിംഗ് തന്നെ. - എന്താ, മോണ്ടി, വല്ലാത്ത ഫീലിംഗ്?
ഹ്മ്...
അതിപ്പോ എങ്ങനാ പറയുക?
- ദയ കാണിക്കുന്നത്. - എന്ത്?
പോടാ കുട്ടാ. നീ ദയ കാട്ടിയ കാര്യം പറഞ്ഞ് ഞങ്ങളെ സുഖിപ്പിക്കാന്‍ നോക്കല്ലേ.
അതായത്, ഏജന്‍റ് ടെഞ്ച് എന്താ ഉദ്ദേശിച്ചതെന്ന് വച്ചാ...
ഇന്നത്തേക്കിത്രേം സയന്‍സൊക്കെ മതി.
എന്‍റെ തൊണ്ട വരളുന്നു.
- അടുത്ത തവണ നിങ്ങളല്‍പ്പം കൂടി ശ്രദ്ധിച്ചാല്‍... - ഹോള്‍ഡന്‍.
- ഞാനൊന്നും പറഞ്ഞില്ല. - അതിന്‍റെ ആവശ്യവുമില്ല. എനിക്ക് കാര്യം മനസ്സിലായി
- നമുക്ക് മുന്നോട്ട് പോകാം. - ഞാന്‍ നിങ്ങളെ വഴക്ക് പറഞ്ഞതൊന്നുമല്ല.
അങ്ങനെയല്ലെന്ന് കരുതാനാ എനിക്കുമിഷ്ടം.
ഓക്കെ, നമ്മള്‍ മുന്നോട്ട് പോകുന്നു.
കാര്യമിങ്ങനെയാണ്.
കുട്ടിയായിരിക്കുമ്പോള്‍ മോണ്ടി റസ്സല്‍ ഒരുപറ്റം മാനസികരോഗികളുടെ ഇടയിലായിരുന്നു.
പരോളില്‍ ഇറങ്ങിയപ്പോഴും അവനത് തന്നെ തുടര്‍ന്നു.
അവനൊരു ഒന്നാം നമ്പര്‍ തരികിടയാണ്.
അവന്‍ നമ്മളോട് പറയുന്നതെല്ലാം സത്യമാണെന്ന് തോന്നാനെന്താ കാരണം?
അതിന് അവന്‍ പറയുന്നത് പൂര്‍ണ്ണമായും സത്യമാണെന്ന് നമ്മള്‍ കരുതുന്നില്ലല്ലോ, ഉണ്ടോ ?
നമുക്കാവശ്യമുള്ളത് മാത്രം എടുത്തിട്ട് ബാക്കി തള്ളിക്കളയുക.
അപ്പോ റസ്സലിനോട് ഞാന്‍ ചെയ്ത തെറ്റെന്തായിരുന്നു?
- നീ ഓക്കെയാണോ? - അതേ.
കോപ്പ്!
ജീസസ് ക്രൈസ്റ്റ്! നിനക്കെന്തിന്‍റെ കേടാടാ കോപ്പേ?
നീ എത്രയിലാ വന്നത്, 80, 100?!
- നിങ്ങളല്ലേ നോക്കാതെ തിരിഞ്ഞത്! - നീ ഓവര്‍ സ്പീഡിലായിരുന്നു!
- അത് പ്രശ്നമല്ല! ഞാനായിരുന്നു കടന്നു പോകേണ്ടത്! - അത് പ്രശ്നമല്ലന്നോ?
- നിയമം അങ്ങനെയാണ്, ചങ്ങാതി. - നിയമം അങ്ങനെയാണെന്നോ?!
- ദാ, കണ്ടോ, ഇതാണ് നിയമം, ചങ്ങാതി! - എന്നെയൊന്നും ചെയ്യരുത്.
ഞാന്‍ പോലീസിനെ വിളിക്കാന്‍ പോകുവാ!
അടുത്തേക്ക് വരരുത്!
വിശ്വസിക്കാന്‍ പറ്റുന്നില്ല!
ഡാ, മരക്കഴുതേ.
നിനക്ക് കുഴപ്പമൊന്നുമില്ലെന്ന് ഉറപ്പല്ലേ?
വേണ്ട, എനിക്ക് മനസ്സിലായി. നിനക്കവിടെ ഒരുപാട് പ്രശ്നങ്ങളില്ലേ.
എനിക്ക് മനസ്സിലായി.
ബില്ലിനോട് സംസാരിച്ച ശേഷം ഞാന്‍ നിന്നെ തിരിച്ചു വിളിക്കാം.
ഇതെനിക്കാണോ?
താങ്ക്സ്. ഡെബി ഹായ് പറഞ്ഞു.
സാരമില്ല. ക്ലാസ് കഴിഞ്ഞാലുടനെ അവള്‍ വരും.
നമ്മളൊരു റൂമെടുത്താല്‍ രാവിലെ വന്ന് പിക്ക് ചെയ്യാമായിരുന്നെന്നാ അവള്‍ പറയുന്നത്.
എനിക്ക് കുറേശ്ശെ ദേഷ്യം വരുന്നുണ്ട്.
അവള്‍ക്കിത്രയും ദൂരം കാറോടിച്ചു വരാന്‍ താല്‍പര്യമുണ്ടാകില്ല,
പക്ഷേ നമ്മളൊരു പ്രശ്നത്തില്‍ പെട്ടത് കൊണ്ടല്ലേ ഞാനവളോട് സഹായം ആവശ്യപ്പെട്ടത്.
അവള്‍ക്ക് മിഡ്ടേം എക്സാമാണ്, അതിന്‍റെ ടെന്‍ഷനിലാണ്, സമ്മതിച്ചു, പക്ഷേ...
ഞാനെന്തിനാ ഇങ്ങനെ അപ്പ്സെറ്റാവണേ?
നീ വിളിച്ചയുടനെ അവളെല്ലാം ഉപേക്ഷിച്ച് ഓടി വരാതിരുന്നത് കൊണ്ടായിരിക്കാം.
കാരണം അതവള്‍ക്കിഷ്ടമല്ല
ഇതാ.
- പ്ലീസ്, ഒന്നൂടെ. - യെസ്, സര്‍.
നിങ്ങള്‍ നാന്‍സിയെ വിളിക്കുന്നില്ലേ?
നിങ്ങള്‍ ഓക്കെയല്ലേ?
എന്നാ, നമുക്ക് ഭക്ഷണം കഴിക്കാം.
അത് വരുന്നത് ഞാന്‍ കണ്ടില്ല, ഹോള്‍ഡന്‍.
നീ കൊല്ലപ്പെടുമായിരുന്നു, അത് വരുന്നത് ഞാന്‍ കണ്ടില്ല.
ജോലിക്കിടെ സംഭവിക്കുന്നതാണെങ്കില്‍ പോട്ടേന്ന് വെക്കാം.
പക്ഷേ ഒരു നാറി പെട്ടെന്ന് കയറി വന്ന്...
ഞാന്‍ നാന്‍സിയെ വിളിക്കുമ്പോ,
അവളുടെ ശബ്ദം കേള്‍ക്കുമ്പോ,
ചിലപ്പോ എനിക്ക് നിയന്ത്രണം വിട്ടു പോകും.
3 വര്‍ഷം മുന്‍പ് ഞങ്ങളൊരു...
ആണ്‍കുട്ടിയെ ദത്തെടുത്തിരുന്നു.
ഇപ്പോഴവന് 6 വയസ്സായി.
നാന്‍സിക്കെപ്പോഴും ഒരു കുടുംബം വേണമെന്ന് ആഗ്രഹമുണ്ടായിരുന്നു.
എനിക്കും ഉണ്ടായിരുന്നെന്ന് തോന്നുന്നു.
ഞങ്ങള്‍ക്ക് കുട്ടികള്‍ ഉണ്ടാകില്ലല്ലോ, അതുകൊണ്ട്...
പക്ഷേ അതിപ്പോ കുറച്ച് പ്രശ്നമായി.
അവന്‍ നല്ല സുന്ദരന്‍ മോനാണ്.
തുടക്കത്തില്‍ ഞാന്‍ കരുതി, അതവന്‍റെ സ്വഭാവം ആയിരിക്കുമെന്ന്,
അവനെപ്പോഴും നിശബ്ദനായിരിക്കും, അതില്‍ കുഴപ്പമൊന്നും ഇല്ല.
അവന് സംസാരിക്കാനൊക്കെ പറ്റും,
പക്ഷേ സംസാരിക്കില്ല.
ഞങ്ങളവനോട് നീതി കാണിക്കുന്നില്ലേ എന്നൊരു തോന്നല്‍.
ഏയ്, അതൊന്നും ആവില്ല.
ചിലപ്പോ പണ്ടേ അവനിങ്ങനെ തന്നെയായിരിക്കും.
പക്ഷേ ഇത് വല്ലാത്ത ടെന്‍ഷനാണ്.
അച്ഛനായിരിക്കുക എന്നത് ഒരു മഹത്തായ കാര്യമായിരിക്കണം.
ഓഹ് ബില്‍.
എനിക്ക് വിഷമമുണ്ട്.
കാറിങ്ങനെ ഇടിച്ച് വട്ടം കറങ്ങുമ്പോ, എന്‍റെയുള്ളില്‍...
ഞാനെന്താ ഈ പറയുന്നതെന്ന് നിനക്ക് മനസ്സിലാകുന്നുണ്ടാകില്ല, അല്ലേ?
സത്യം പറഞ്ഞാല്‍ ഇല്ല...
പക്ഷേ അറിയണമെന്നുണ്ട്.
എനിക്കും അറിയില്ല.
സാരമില്ല, പോട്ടെ.
ബില്‍, കാര്യായിട്ടാണോ...
നീ ഡെബിയെ വിളിച്ച്
നാളെ രാവിലെ വന്ന് നമ്മളെ കൂട്ടിക്കൊണ്ട് പോകാന്‍ പറ.
പോടാ കുട്ടാ.
നീ ദയ കാട്ടിയ കാര്യം പറഞ്ഞ് ഞങ്ങളെ സുഖിപ്പിക്കാന്‍ നോക്കല്ലേ.
അതായത്, ഏജന്‍റ് ടെഞ്ച് എന്താ ഉദ്ദേശിച്ചതെന്ന് വച്ചാ...
ഇന്നത്തേക്കിത്രേം സയന്‍സൊക്കെ മതി.
- ഒന്നൂടെ കേട്ട് നോക്കണോ? - വഴിയേ, കേള്‍ക്കാം.
ഓക്കെ. അപ്പോ റസ്സലിന്‍റെ കാര്യത്തില്‍ രണ്ടു കാര്യങ്ങളാണ്, ഒന്നിന് പിറകെ ഒന്നായി 'പ്രേരകശക്തി'യായത്
'പ്രേരകശക്തി' എന്ന വാക്ക് ശരിയല്ലെന്ന് തോന്നുന്നു. വളരെ നിസ്സാരപ്പെടുത്തുന്നത് പോലെ.
അതുപോലെ തന്നെ, നീതിന്യായവ്യവസ്ഥയില്‍ ഒന്നിലധികം അര്‍ത്ഥങ്ങളുമുണ്ട്.
'പിരിമുറുക്കം' ആയാലോ? പിരിമുറുക്കം നല്‍കുന്നവ.
നമുക്കാ വാക്ക് തന്നെ ഉപയോഗിക്കാം.
പിരിമുറുക്കം കൂടുതല്‍ ആന്തരികമാണ്. നമുക്ക് ഫോക്കസ് ചെയ്യാന്‍ കൂടുതല്‍ ഉചിതമാണ്.
അപ്പോ, രണ്ട് പിരിമുറുക്കം നല്‍കുന്ന കാര്യങ്ങള്‍ റിസലിനെ സജ്ജമാക്കി?
തീര്‍ച്ചയായും, അവളുടെ കത്തും.
അപ്പോ, ഗേള്‍ഫ്രണ്ട് അവന് 'പ്രാണപ്രിയാ' എന്നൊരു കത്തെഴുതുന്നു...
അപ്പോ റിസലിന് ഭ്രാന്ത് പിടിക്കുന്നു.
- പക്ഷേ അവന്‍ അവളെ വിളിക്കുകയോ മറുപടിയെഴുതുകയോ ചെയ്യുന്നില്ല. - അല്ല, നേരിട്ടങ്ങോട് പോകുന്നു.
- ഒരു വേട്ടക്കാരനെപ്പോലെ അവളെ പിന്തുടരുന്നു. - വേട്ടക്കാരനെപ്പോലെയല്ല.
അവന്‍ ഗേള്‍ഫ്രണ്ടിനെ കൊല്ലുന്നില്ല, അവന്‍ പുതിയ ബോയ്ഫ്രണ്ടിനോടൊപ്പം അവളെ നിരീക്ഷിക്കുന്നു.
- വലിയ വ്യത്യാസം. - "ബോയ്ഫ്രണ്ട്"?
ഈ സമയത്ത് ആരെയും കൊല്ലാൻ റിസെൽ ഉദ്ദേശിക്കുന്നില്ലെങ്കിലോ?
അവനിപ്പോഴും റേപ്പ് ചെയ്യാനുള്ള പാതയിലാണ്,
പക്ഷേ ആദ്യ ഇരയുടെ അനുസരണമാണ്
അവനെയാ വിളുമ്പില്‍ നിന്ന് അതിലേക്ക് തള്ളിയിടുന്നത്.
ആദ്യത്തേത് പെണ്‍കുട്ടി അത് ഇഷ്ടപ്പെടുകയോ അല്ലെങ്കിൽ അങ്ങനെ അഭിനയിക്കുകയോ ചെയ്തത് കൊണ്ടാണോ അവനവളെ കൊന്നത്?
അതുറപ്പാണ്.
അവളുടെ അനുസരണ അവനെ ദേഷ്യം പിടിപ്പിച്ചു.
അവനവളെ കാറിൽ നിന്ന് ഇറക്കി വിടുന്നു, അവൾ രക്ഷപ്പെടാൻ ശ്രമിക്കുന്നു.
എവിടെയാണത്, അവന്‍ പറയുന്നത്, "എല്ലാം ആകെ നാശമായി."
- അവന് നിയന്ത്രണം ഉറപ്പിക്കേണ്ടതുണ്ട്. - അതുതന്നെ.
അതായത് ഇരയുടെ പെരുമാറ്റവും പിരിമുറുക്കം സൃഷ്ടിക്കുന്നതാണ്.
ഞാൻ ഉദ്ദേശിച്ചത്, അവർക്ക് ആത്യന്തിക ഫലം മാറ്റാൻ കഴിയില്ലായിരിക്കാം,
പക്ഷേ അത് എപ്പോൾ, എങ്ങനെ സംഭവിക്കുന്നു എന്നതിനെ ബാധിക്കും.
കൃത്യമായി ഞാൻ ചിന്തിച്ചത് തന്നെ, അതുകൊണ്ടാണ് ഞാനാ ചോദ്യം ചോദിച്ചത്.
പക്ഷേ...
എന്താ പക്ഷേ?
ജീവിതം ഇങ്ങനെ തന്നെയല്ലേ?
ഗേള്‍ഫ്രണ്ട് തേച്ചിട്ട് പോകുന്നു?
നിങ്ങൾ ഒരാളുമായി അടുക്കാൻ ശ്രമിക്കുന്നു, അത് മൊത്തം കുളമാകുന്നു?
വ്യക്തമായും, അത് തെറ്റല്ല, പക്ഷേ റിസലിന് ജീവിതം പരുവപ്പെടുത്തിയെടുക്കാന്‍ കഴിഞ്ഞില്ലെന്ന് തോന്നുന്നു.
കുറ്റവാളിയെന്നാല്‍, സമൂഹത്തിൽ പ്രവർത്തിക്കാൻ കഴിയാത്ത ഒരാളല്ലാതെ മറ്റെന്താണ്?
നിങ്ങള്‍ക്കത് ലഘൂകരിക്കണമെന്നുണ്ടെങ്കില്‍,
ഈ ആളുകള്‍ക്ക് ഘട്ടം ഘട്ടമായുള്ള സംഭവവികാസങ്ങള്‍ കൈകാര്യം ചെയ്യാന്‍ കഴിയില്ലെന്ന് വേണമെങ്കില്‍ പറയാം...
"ലഘൂകരണം" എന്നത് നിങ്ങളുടെ ഏറ്റവും വലിയ അധിക്ഷേപമാണെന്ന് എനിക്ക് തോന്നുന്നതെന്താ?
ഒരിക്കലുമില്ല. നിങ്ങള്‍ പറഞ്ഞത് ശരിയാണെന്നാണ് ഞാന്‍ ഞാന്‍ പറയാന്‍ ശ്രമിച്ചത്.
ഒരു സ്ത്രീയുമായി അടുപ്പം പുലർത്തുകയും അവളത് സ്വയം ആസ്വദിക്കുന്നില്ലെന്ന്,
മനസ്സിലാക്കുകയും ചെയ്യുമ്പോള്‍ മിക്ക പുരുഷന്മാർക്കും എന്തായിരിക്കും തോന്നുക?
കമോണ്‍, സയന്‍റിസ്റ്റുകളെപ്പോലെ ആലോചിക്ക്.
നിരാശ തോന്നും.
- അതവന് സഹിക്കാന്‍ പറ്റില്ല. - അതേ.
അവള്‍ സന്തോഷമായിരിക്കണമെന്ന് നിങ്ങള്‍ ആഗ്രഹിക്കുന്നു.
പക്ഷേ തന്‍റെ ഇര സ്വയം ആസ്വദിക്കുകയാണെന്ന തിരിച്ചറിവ് ,
റിസലിനെ ഒരു കൊലപാതകിയായി മാറ്റി.
അതുകൊണ്ട്, ഇത്തരക്കാര്‍ക്ക് സംഭവിക്കുന്നത് സാധാരണകാര്യങ്ങളാണ്,
പക്ഷേ അവരത് കൈകാര്യം ചെയ്യുന്ന രീതി അസാധാരണവും.
നിങ്ങൾ കെംപറുമായി ചെയ്തതു പോലെ, എന്തിനെന്ന് അന്വേഷിക്കുകയാണ് നമ്മുടെ ലക്ഷ്യം.
റോഡ് സ്കൂളിനായി ഞങ്ങൾ അൽടൂനയിലേക്ക് പോകുന്നു.
തിരിച്ചു വന്നിട്ട്, റിസെല്‍ ഞങ്ങളെ കാണാന്‍ കൂട്ടാക്കുകയാണെങ്കില്‍ ഞങ്ങളവനെ വീണ്ടും കാണാം.
നിങ്ങൾക്ക് മുഴുവൻ സമയവും അഭിമുഖങ്ങൾ ചെയ്യാൻ കഴിയുന്നില്ലെങ്കിൽ ഇത് ഇരട്ടി സമയമെടുക്കും.
എന്തു കൊണ്ടാണിങ്ങനെ? പണത്തിന്‍റെ പ്രശ്നമാണോ, സ്ഥാപനത്തിലെ പ്രശ്നങ്ങളാണോ,
ഷെഡ്യൂളിംഗ് പ്രോബ്ലമാണോ, എന്താണ്?
എല്ലാം.
ഞാനെന്‍റെ ജീവിതകാലം മുഴുവൻ ചെലവഴിച്ചത് അക്കാദമിയിലായിരുന്നു, എനിക്കെന്തെങ്കിലും ചെയ്യാനാകുമോന്ന് നോക്കാം.
ഹണി, എനിക്ക് പോകണം.
ബ്രിയാന്‍.
ഇങ്ങ് വാ.
ഡാഡിക്കൊരു ഹഗ് കൊടുത്തേ.
ബൈ പറയ്.
ബൈ, മോനേ.
റെഡി?
യെസ്.
മുഴുവന്‍ നിനക്കാണ്.
കിഴക്കന്‍ തീരത്തിത് കിട്ടാന്‍ പ്രയാസമാ.
ഏയ്, ഇല്ലില്ല.
അപ്പോ, ശരിക്കും നീ കിഴക്കന്‍ തീരത്ത് നിന്നല്ലല്ലേ?
എന്താ?
സോറി, ഞാനത് കേട്ടില്ല. എനിക്ക് കേള്‍വിക്കുറവുണ്ട്.
നീയൊരു കിഴക്കന്‍ തീരക്കാരനാണോ എന്നാ ചോദിച്ചത്.
നിങ്ങടെ ഫയലില്‍ ഇല്ലേ അത്?
നീ ജനിച്ചത് സൌത്ത് കാന്‍സാസിലെ വെല്ലിംഗ്ടണില്‍ ആണ്.
മൂന്നു മക്കളില്‍ ഇളയവന്‍,
നിനക്കേഴ് വയസ്സുള്ളപ്പോ മാതാപിതാക്കള്‍ ഡിവോര്‍സ് ചെയ്തു.
ഇതാണ് ഫയലിലുള്ളത്, ഇതേക്കുറിച്ച് നിനക്ക് പറയാനുള്ള കാര്യങ്ങള്‍ അതിലില്ല.
അതേ, അതിന്‍റെ പേരില്‍ എന്‍റെ മമ്മി കുറ്റപ്പെടുത്തിയത് എന്നെയാണ്, കാര്യം എന്തെന്ന് അറിയില്ല.
എനിക്കൊരു ചേട്ടനും ചേച്ചിയും ഉണ്ടായിരുന്നു,
പക്ഷേ എന്തെങ്കിലും മോശപ്പെട്ടത് സംഭവിച്ചാല്‍ എപ്പോഴും കുറ്റം എനിക്കായിരുന്നു.
അധികം താമസിയാതെ തന്നെ, മമ്മി ഹാങ്കിനെ വിവാഹം ചെയ്തു.
- അങ്ങനെ ഞങ്ങള്‍ സാക്രമെന്‍റോയില്‍ നിന്ന് പോകേണ്ടിവന്നു. - നിനക്ക് കാന്‍സാസായിരുന്നോ ഇഷ്ടം?
എന്‍റെ സ്വന്തം ഡാഡിയുടെ കൂടെയോ? തീര്‍ച്ചയായും.
കാലിഫോര്‍ണിയ എനിക്കിഷ്ടമേയല്ലായിരുന്നു.
അവിടെ എന്നെയാര്‍ക്കും വേണ്ടായിരുന്നു താനും.
നിന്നെ വേണ്ടെന്ന് നിന്‍റെ മമ്മി പറഞ്ഞോ?
അവസാനം ഇങ്ങനെ ചെയ്യാന്‍ തോന്നുന്നതെന്താ?
കാന്‍ ഞെരിച്ചു കളയാന്‍.
ഒരു രസം.
ആയിരിക്കും.
കാലിഫോര്‍ണിയയില്‍ നിന്നെയാര്‍ക്കും ഇഷ്ടമല്ലെന്ന് തോന്നാനെന്താ കാരണം?
മമ്മിക്ക് ഹാങ്കിന്‍റെ കൂടെ ജീവിക്കണമായിരുന്നു.
വല്ലവന്‍റെ കൊച്ചിന്‍റെ തന്തയാകാന്‍ ഹാങ്കിന് താല്‍പര്യമില്ലായിരുന്നു,
അത്കൊണ്ട് അയാള് പ്രശ്നമുണ്ടാക്കി.
പിന്നെപ്പോഴോ മതിയായി. ഏഴു വയസുള്ളപ്പോ, അയാളെനിക്കൊരു തോക്ക് കൊണ്ടുവന്ന് തന്നു.
- തോക്കോ? - ഒരു എയര്‍ഗണ്‍.
എന്‍റെ ചേട്ടനും ചേച്ചിക്കും, വെള്ളമടി, കഞ്ചാവ് വലി,
എന്നു വേണ്ട, എല്ലാ ഇടപാടുകളും ഉണ്ടായിരുന്നു.
ചിലപ്പോഴൊക്കെ അവരെനിക്കും തരും.
ഏഴ് വയസ്സുള്ളപ്പോ, ഞാനാ തോക്ക് കൊണ്ട് കസിന്‍റെ ചന്തിക്ക് വെടി വച്ചു.
അതെന്നെ സ്റ്റാറാക്കി, കാരണം കസിനെ എല്ലാര്‍ക്കും വെറുപ്പായിരുന്നു.
അപ്പോ നിങ്ങള്‍ കുട്ടികളെ നോക്കാന്‍ ആരുമില്ലായിരുന്നു.
ഹാങ്ക് അതുകൊണ്ടെന്‍റെ തലയടിച്ച് പൊളിച്ചു.
- അയാള്‍ നിന്നെ അടിച്ചോ? - അതേ.
അങ്ങനെയാ എന്‍റെ ചെവീടെ പാട പൊട്ടിപ്പോയത്.
ഞാന്‍ ചെന്ന് ചാടാത്ത അല്‍ഗുല്‍ത്തുകളില്ല.
ഏതോ ഒരു സ്ത്രീയുടെ വീട്ടില്‍ കേറി നൂറ് ഡോളര്‍ മോഷ്ടിച്ചു.
എനിക്ക് 12 വയസ്സുള്ളപ്പോ മമ്മിയും ഹാങ്കും ഡിവോര്‍സ് ചെയ്തു, അതിന് കുറേയൊക്കെ ഞാനായിരുന്നു കാരണം.
പതിനാലിലെത്തിയപ്പോ, കാര്യങ്ങള്‍ കുറെക്കൂടി വഷളായി.
കവർച്ച, തട്ടിയെടുക്കല്‍, കാർ മോഷണം, രണ്ട് ബലാത്സംഗം.
മമ്മി എങ്ങനെയോ എന്നെ ഫ്ലോറിഡക്ക് പാക്ക് ചെയ്യിച്ചു.
താങ്ക്സ്, മാ!
ഞാന്‍ തിരിച്ചെത്തി. 17 വയസ്സില്‍, സ്വന്തം കാലില്‍, പിസാ ഹട്ടില്‍ ഡബിള്‍ ഷിഫ്റ്റില്‍ ജോലി ചെയ്തു.
ആര്‍ക്കും എന്നെ വേണ്ടായിരുന്നു.
ഈ ഭൂമിയിലുള്ള ആര്‍ക്കും ഒരിക്കലും എന്നെ വേണ്ടായിരുന്നു.
ഇതൂടെ നിങ്ങടെ ഊമ്പിയ ടേപ്പില്‍ പിടിച്ചേക്ക്.
അവരെന്നെയെന്‍റെ ഡാഡിടെ കൂടെ ജീവിക്കാന്‍ വിട്ടിരുന്നേ, എന്‍റെ ഗതി...
ഇങ്ങനെയൊന്നും ആകില്ലായിരുന്നു.
ചിലപ്പോ ഞാനൊരു വക്കീല്‍ പോലുമായേനെ.
- അപ്പോ ഡാഡിക്ക് നിന്നെ ഇഷ്ടമായിരുന്നോ? - ഒരടിപൊളി കാറും.
വീടും.
വീടിന്‍റെ പിന്നാമ്പുറത്ത് ബാര്‍ബിക്യു റെസിപ്പിയൊക്കെ ശരിപ്പെടുത്തി...
ഞാനെന്‍റെ വഴി കണ്ടെത്തിയേനെ.
അപ്പോ, ശരിക്കും റിസെല്‍ ആണോ ഇവിടത്തെ ഇര?
അവന്‍റെ കാഴ്ചപ്പാടില്‍, അതേ.
അഞ്ച് സ്ത്രീകളെ കൊലപ്പെടുത്തിയ ഒരു പെരുംനുണയൻ സ്വയം ഇരയാണെന്ന് വിശ്വസിക്കുന്നു.
നമ്മളോ, അവന് കരയാന്‍ ചുമല് കാണിച്ചു കൊടുക്കുന്നു.
നമ്മള്‍ അവന് ചുമല് കാണിച്ചു കൊടുക്കുന്നൊന്നുമില്ല.
നമ്മളവനെ പ്രശംസിക്കുകയോ സഹായിക്കുകയോ ചെയ്യുന്നില്ല.
നമ്മളവനെ ഉപയോഗിക്കുകയാണ്.
യാ, ഓക്കെ.
പ്രചോദനം, എന്നാല്‍, അവസരം.
കുറ്റാന്വേഷണത്തിന്‍റെ മൂന്ന് തൂണുകൾ: എന്ത്, എന്തുകൊണ്ട്, ആര്.
ഞാന്‍ മദ്ധ്യസ്ഥനായ...
ഒരു തട്ടിക്കൊണ്ട് പോകലില്‍ എന്ത് സംഭവിച്ചെന്നറിയാമോ,
കുറ്റവാളി എന്‍റെ മുന്നിൽ നിൽക്കുന്നു.
അല്‍റ്റൂണ, പെന്‍സില്‍വാനിയ
- ഇന്നത്തെ ഗ്രൂപ്പ് തരക്കേടില്ല. - അതേ.
ആരെയെങ്കിലും കിട്ടിയോ?
അയാള്‍ നമ്മളെ നോക്കിക്കൊണ്ട് അവിടെ നിൽക്കുന്നത് കണ്ടോ.
അയാള് വീട്ടിലേക്ക് പോകുന്നതിനുമുമ്പ് ഒരു സിഗരറ്റ് വലിച്ചോണ്ട് നില്‍ക്കുന്നതാവും.
നമ്മുടെ നേരെ നോക്കാതിരിക്കാൻ മനപൂർവ്വം ശ്രമിക്കുന്നത് കണ്ടോ?
നമ്മുടെ അടുത്തേക്ക് വരാന്‍ അവന്‍ റെഡിയാകുകയാണ്.
- ചാപ്പേ, കുരിശോ, വേഗം പറഞ്ഞോ. - ഞാനെപ്പോഴും കുരിശാ.
- ബെറ്റാണേ. - തോല്‍ക്കുന്നയാള്‍ ഡിന്നര്‍ വാങ്ങിക്കൊടുക്കണം.
ദാ, അവന്‍ അനങ്ങിത്തുടങ്ങി.
ഹേയ്.
ഒരു മിനിറ്റ് സമയമുണ്ടാകുമോ?
തീര്‍ച്ചയായും. എന്താ സംഗതി?
ബെവര്‍ലി ജീന്‍ ഷാ, 22.
ആയയുടെ ജോലിക്ക് പോയിട്ട് തിരിച്ച് വീട്ടിലെത്തിയില്ല.
4 ദിവസം കഴിഞ്ഞ് വൊപ്സൊനോണോക്ക് മലയുടെ താഴെ ചവറ്റുകൂനയില്‍ നിന്ന് ബോഡി കിട്ടി.
വയറ്റില്‍ കണ്ടെത്തിയ അവശിഷ്ടങ്ങളില്‍ നിന്ന് ബുധനാഴ്ച അര്‍ദ്ധരാത്രി തന്നെ,
കൊലപ്പെടുത്തിക്കാണുമെന്ന് കരുതുന്നു.
ഇവള്‍ നാല് ദിവസം ഇതുപോലെ ചവറ്റുകൂനയില്‍ ഇരിക്കുകയായിരുന്നോ?
അല്ല, ഹ്മ്...
അത്ര സമയമൊന്നും ആയിക്കാണില്ല...
നാല് ദിവസം അവശിഷ്ടങ്ങള്‍ക്കിടയില്‍ ഇരുന്നാല്‍...
ശരീരത്തില്‍ കൂടുതല്‍ പ്രാണികളുടെയും മൃഗങ്ങളുടെയും ആക്രമണം കണ്ടേനെ.
അപ്പോള്‍, ബുധനാഴ്ച കൊല്ലപ്പെട്ട്
നാല് ദിവസം കഴിഞ്ഞ് ബോഡി കാണപ്പെടും വരെ,
അവളെ എവിടെയെങ്കിലും സൂക്ഷിച്ചിരിക്കണ്ടേ?
അവളുടെ മുലകള്‍.
അവ, മുറിച്ചു മാറ്റപ്പെട്ടിരുന്നു.
- അവയിത് വരെ കണ്ടെത്താനായിട്ടില്ല. - മരണശേഷമായിരുന്നോ, അതോ...
മരണ ശേഷമാണെന്നാ കൊറോണര്‍ പറഞ്ഞത്.
(ദുര്‍മരണം സംഭവിച്ച മൃതദേഹങ്ങള്‍ പരിശോധന നടത്തി വിധി പറയുന്നയാള്‍)
അവളുടെ കണ്ണുകള്‍ ചൂഴ്ന്നെടുത്തു,
താടിയെല്ല് തകര്‍ത്തു, പിന്നെ കത്തികൊണ്ട് കുത്തിയ പാടുകളും.
കാലൊക്കെ വളഞ്ഞു വികൃതമായിരിക്കുന്നത് കണ്ടോ.
അതുകൂടാതെ, ഒരു...
സോറി.
ഇതുപോലൊന്നും ഇവിടെ സംഭവിക്കാറില്ല.
- ഇതല്‍പ്പം കടുപ്പമാണ്... - സമയമെടുത്ത് മതി.
അവളുടെ യോനിയില്‍ നിന്നും, അവളുടെ...
അവളുടെ മലദ്വാരത്തിലേക്ക് ഒരു കീറലുണ്ടായിരുന്നു...
- നാശം പിടിക്കാന്‍. എന്നോട് ക്ഷമിക്കണം. - ഏയ്, അതൊന്നും സാരമില്ല.
- ലോക്കല്‍ ഫാമിലിയാണോ? - ആഹ്...
മാതാപിതാക്കള്‍ വടക്കുനിന്നുള്ളവരാണ്. കെട്ടാന്‍ പോകുന്ന പയ്യന്‍ പട്ടണത്തിലുള്ളവനും.
- ഇവിടത്തുകാര്‍ ആരെങ്കിലുമാണിത് ചെയ്തതെന്ന് തോന്നുന്നുണ്ടോ? - ഈയൊരു ഘട്ടത്തില്‍ പറയാന്‍ പ്രയാസമാണ്.
ഞാനീ ആളുകളുടെ കൂടെയാ പള്ളിയില്‍ പോകുന്നത്.
ഒളിഞ്ഞു നോട്ടക്കാരൊക്കെ കണ്ടേക്കും. പക്ഷേ ഇതുപോലൊരു പ്രവര്‍ത്തി?
ഇതെനിക്ക് മനസ്സിലാകുന്നില്ല.
കടയില്‍ നിന്ന് സാധനങ്ങള്‍ മോഷ്ടിക്കുന്നതും പ്രായപൂര്‍ത്തിയാകാതെ ബിയര്‍ വാങ്ങുന്നതുമൊക്കെ വിട്ട്,
ബെവര്‍ലി സംഭവത്തിലേക്ക്... പുറമെ നിന്നുള്ള ആളാകാനേ തരമുള്ളൂ.
ആ ഇസ്തിരിയിട്ട ബോർഡിന് മുകളിലൂടെ കിടക്കുന്നത്, മനുഷ്യന്‍റെ മുടിയാണോ?
അതേ, സര്‍.
അത് നിങ്ങളുടെ കസ്റ്റഡിയിലുണ്ടോ?
തീര്‍ച്ചയായും.
ഫോറന്‍സിക് എടുത്തിട്ടുണ്ട്.
ഇതെല്ലാം ഫോറന്‍സിക്കിന്‍റെ കാര്യങ്ങളാണ്. എന്നെ സംബന്ധിച്ച് അതൊരു ആശ്വാസമാണ്.
ഇസ്തിരിയിടുന്ന ബോർഡ്, നിങ്ങൾ അതും എടുത്തിട്ടുണ്ടോ?
അതേ, വിരലടയാളത്തിനും മറ്റുമായി ഞങ്ങൾ അതില്‍ പൊടിയൊക്കെ തൂവി നോക്കി, പക്ഷേ, ...
പക്ഷേ കുറ്റവാളി ബെവർലിയുടെ മുടി ഉരിഞ്ഞെടുത്ത ശേഷം ഇസ്തിരി ബോർഡിന് മുകളിലൂടെ വലിച്ചിട്ടതായി നിങ്ങൾ കരുതുന്നുണ്ടോ?
അതിനെന്തെങ്കിലും അർത്ഥമുണ്ടോ?
ഈ ഫോട്ടോയിലെ എല്ലാത്തിനും അർത്ഥമുണ്ട്.
മുടി പ്രദർശിപ്പിക്കാൻ ഉദ്ദേശിക്കുക വഴി, അവനെന്തോ പറയുകയായിരുന്നു.
- അയാൾക്ക് മുടി എവിടെ വേണമെങ്കിലും ഇടാമായിരുന്നു. - ശരി, എനിക്കിപ്പോൾ മനസ്സിലായി...
ഇത് ബെവർലിയുടെ മുടിയാണെന്ന് ഫോറൻസിക്സ് സ്ഥിരീകരിച്ചാലുടൻ...
സോറി, എന്താണെന്ന്?
നമ്മൾ ഫോറൻസിക്കിനെ കവച്ചുവെക്കാന്‍ പാടില്ല, അല്ലേ?
എനിക്ക് തോന്നുന്നത്, ഈ കേസില്‍ നമ്മുടെ പക്കല്‍ മുടി നഷ്ടപ്പെട്ട നിലയില്‍ ഒരു മൃതദേഹവും, തൊട്ടടുത്ത് തന്നെ
ഒത്തിരി മുടിയുമുണ്ട്, ആ നിലക്ക് നമുക്കങ്ങനെ അനുമാനിക്കുന്നതില്‍...
നമ്മളിവിടെ വൈകിയെത്തിയതിനാല്‍ കാര്യങ്ങള്‍ സാവധാനമേ മനസ്സിലാക്കിയെടുക്കാന്‍ സാധിക്കൂ,
എന്നാണ് ഏജന്‍റ് ഫോര്‍ഡ്, തന്‍റെതായ ശൈലിയില്‍ പറയാന്‍ ശ്രമിക്കുന്നത്
ഞങ്ങള്‍ക്ക് സാക്ഷികളേയും, കുറ്റകൃതം നടന്ന
സ്ഥലവും കാണാന്‍ പറ്റുമോ.
ഇതൊരിക്കലും നിങ്ങളോട് ഏതെങ്കിലും തരത്തിലുള്ള വെല്ലുവിളിയോ വിമർശനമോ അല്ല.
ഞങ്ങൾ ഒപ്പമെത്താന്‍ ശ്രമിക്കുകയാണ്. ഞാൻ പറഞ്ഞത് ശരിയല്ലേ, ഏജന്റ് ഫോർഡ്?
തീര്‍ച്ചയായും.
ഞങ്ങൾ‌ വ്യക്തമായ ചില ചോദ്യങ്ങൾ‌ ചോദിച്ചേക്കാം, ഒരുപക്ഷേ നിങ്ങൾ‌ ചിന്തിച്ചിട്ടില്ലാത്ത ചില ചോദ്യങ്ങള്‍.
എന്നാൽ ഇതൊരു വാശിയോ മത്സരമോ ഒന്നുമല്ല. നമ്മുടെ ലക്ഷ്യം ഒന്നാണ്.
- ഓക്കെ? - തീര്‍ച്ചയായും.
നമുക്ക് ബാക്കി കാര്യങ്ങള്‍ നോക്കാം.
നിങ്ങളെന്തിനാണ് ഇയാള്‍ക്കിത്രയും പരിഗണന നല്‍കുന്നത്?
ഇത്തരത്തിലുള്ള കാര്യങ്ങൾ ഇതിന് മുമ്പിയാള്‍ കണ്ടിട്ടില്ല. അയാളാകെ പതറിപ്പോയി. അതിയാളുടെ തെറ്റല്ല.
നിങ്ങൾക്ക് എക്സ്പീരിയന്‍സ് കൂടുതലുണ്ട്, പക്ഷേ യാതൊരു മയവുമില്ലാതെ അയാളുടെ തെറ്റുകള്‍ എടുത്തുപറയുന്നത് ശരിയാണോ?
അയാളെ വിഷമിപ്പിക്കാനൊന്നും എനിക്ക് ഉദ്ദേശമില്ല.
ചിലപ്പോ ഒരിച്ചിരി കാണുമായിരിക്കാം.
നമ്മളെപ്പോലെ, ഒരുപക്ഷേ അതിനേക്കാള്‍ കൂടുതൽ, പ്രാദേശിക പോലീസുകാരും പ്രതിയെ പിടിക്കാന്‍ ആഗ്രഹിക്കുന്നുണ്ട്.
അവര്‍ക്കിത് സൈദ്ധാന്തികമല്ല, അവരുടെ ജീവിതപ്രശ്നമാണ്.
മലയാളം പരിഭാഷകൾക്ക് സന്ദ൪ശിക്കുക www.malayalamsubtitles.org www.facebook.com/groups/MSONEsubs
ഇവിടെയായിരിക്കണം നിങ്ങള്‍ ശ്രദ്ധ കേന്ദ്രീകരിക്കേണ്ടത്.
കുറ്റം നടത്തിയ സ്ഥലത്തോ, മൃതദേഹത്തിലോ, അനുബന്ധകാര്യങ്ങളിലോ അല്ല.
ബെവര്‍ലിയില്‍.
എന്താണ് കൊലയാളി അവളില്‍ കണ്ടത്?
അതൊരു നിർണായക വിശദാംശമാണെന്ന് നമ്മള്‍ മനസ്സിലാക്കിയിട്ടുണ്ട്, അതൊന്ന് മാത്രമല്ലെന്നും.
ഡിറ്റക്ടീവ് ഒകാസെക് നേരത്തെ പറഞ്ഞ വസ്തുതകളുടെ അടിസ്ഥാനത്തില്‍,
ഞങ്ങളുടെ രീതിശാസ്ത്രപ്രകാരം ഒരു വെളുത്ത പുരുഷനെയാണ് ഞങ്ങള്‍ തിരയുന്നത്.
ഇത്തരം കുറ്റകൃത്യങ്ങളില്‍ വംശീയ അതിർവരമ്പുകളൊന്നുമില്ല.
അയാള്‍ക്കൊരു പക്ഷേ ബെവര്‍ലിയുടെ പ്രായമായിരിക്കാം.
തന്നെക്കാള്‍ ചെറുതും ശക്തികുറഞ്ഞതുമായ ഒരിരയെയാണ് സാധാരണ കൊലയാളികള്‍ തെരഞ്ഞെടുക്കുക.
തനിച്ച് നടക്കുന്ന, രാത്രിയില്‍ വേട്ടയാടുന്ന ഒരുവന്‍.
സോറി, "വേട്ടയാടുക" എന്ന് വച്ചാല്‍? അതൊരു സംസാരശൈലിയാണോ
അല്ല.
ബെവർലി കൊല്ലപ്പെടുകയും പിന്നീട് കശാപ്പ് ചെയ്യപ്പെടുകയും ചെയ്തെന്നാണ് കൊറോണറുടെ റിപ്പോര്‍ട്ട്.
വേട്ടക്കാര്‍ അങ്ങനെയല്ലേ ചെയ്യാറ്?
ഏകാകിയായ ഒരുവനെയാണ് നമ്മള്‍ തെരയുന്നത്.
ഇത്തരക്കാര്‍ ആദ്യം ഭാവനാലോകത്ത് വിരാജിക്കാന്‍ ഇഷ്ടപ്പെടുന്നു,
പിന്നെ പൂട്ടിയിട്ടുള്ള ലൈംഗീകത പോലുള്ള ഹാര്‍ഡ്കോര്‍ സാധനങ്ങള്‍.
ഇതവരുടെയുള്ളില്‍ സ്ത്രീകളോട് ഒരു നിശ്ചിത... മനോഭാവം വളര്‍ത്തുന്നു.
അതിനാൽ, ഒരു ഏകാന്തൻ.
ഇതുപോലെ ഇഴയടുപ്പമുള്ള ഒരു ചുറ്റുപാടില്‍ നിങ്ങളയാളെ പെട്ടെന്ന് തന്നെ കണ്ടെത്തുമായിരുന്നു.
നമ്മുടെയാള്‍ ഒരു പുറംനാട്ടുകാരനായിരിക്കണം, അലഞ്ഞു തിരിയുന്നവന്‍.
മിക്കവാറും, അവൻ ഇവിടെ നിന്ന് മാറി വീണ്ടും കൊല്ലും.
വീണ്ടും?
മറ്റൊരു ചവറായേ കൊലയാളി ബെവർലി ജീനെ കരുതിയിട്ടുള്ളൂ.
ആളുകൾക്ക് ബെവർലി ജീനെ ഇഷ്ടമായിരുന്നു. അവര്‍ കുഞ്ഞുങ്ങളെ വിശ്വസിച്ചേല്‍പ്പിച്ചു.
നിങ്ങൾ പറയുന്നതുപോലെ, ഒരു അലഞ്ഞു നടക്കുന്നവന്‍ ആയിരിക്കണം.
പട്ടണത്തിലൂടെ കടന്നുപോയ ഒരപരിചിതന്‍.
മനോഹരമായ മുടി അവന്‍റെ കണ്ണിലുടക്കുന്നു.
അവനത് സ്വന്തമാക്കണം, എന്നിട്ട് നശിപ്പിക്കണം.
നിങ്ങള്‍ കെട്ടാന്‍ പോകുന്നവനോട് സംസാരിച്ചോ?
ആ അവസ്ഥയിലുള്ള ഒരു മനുഷ്യനിൽ നിന്ന് നിങ്ങളെങ്ങനെയെങ്കിലും ഒഴിഞ്ഞു മാറാനേ ശ്രമിക്കൂ.
ബെഞ്ചമിൻ അപ്പോഴും ഞെട്ടലിലായിരുന്നു. അതെല്ലാം കണക്കിലെടുക്കണം.
നിങ്ങളുടെ ആളുകളെ നിങ്ങൾക്ക് അറിയാമെന്ന് എനിക്കുറപ്പുണ്ട്, പക്ഷേ ആ ധാരണകളൊക്കെ നമുക്ക് തല്‍ക്കാലം മാറ്റിവെക്കാം.
അവനെയൊന്ന് തണുപ്പിച്ചെടുക്കാം. വിളിക്കുമ്പോൾ എന്തെങ്കിലും ഒഴികഴിവുകള്‍ പറയ്.
എഫ്ബിഐ, കൊലപാതകം ഇതൊന്നും പരാമര്‍ശിക്കണ്ട.
മറയില്ലാത്ത ഒരു പ്രതികരണം കിട്ടാന്‍ ഞങ്ങളെ സഹായിക്ക്.
ബെഞ്ചമിൻ തിരിച്ചു വന്നാലുടന്‍ ചെയ്യാം.
- തിരിച്ചു വരികയോ? - നിങ്ങളയാളെ പോകാന്‍ അനുവദിച്ചോ?
വടക്കുള്ള ബന്ധുക്കളുടെയടുത്തേക്ക് പോയതാ.
ഇതുപോലുള്ള സമയങ്ങളിൽ കുടുംബം ഒപ്പമുണ്ടായാല്‍ കുറച്ചാശ്വാസം കിട്ടും.
അയാളുടനെ മടങ്ങിയെത്തും. അത് ഞാൻ ഉറപ്പ് തരാം.
അയാള്‍ തിരിച്ചു വരും.
എവിടെയാണ് ബോഡി കണ്ടെത്തിയത്?
അവിടെ ഇടത്ത് വശത്ത്.
ഇതാണ് തേപ്പ് മേശ.
ഓക്കെ. ഞാന്‍ കുറച്ച് പയ്യന്മാരോട് വന്നിതെടുക്കാന്‍ പറയാം. സോറി.
സോറിയൊന്നും ആവശ്യമില്ല. ഇങ്ങനെയാ എല്ലാവരും ഓരോന്ന് പഠിക്കുന്നേ.
പ്രതിശ്രുതവരനോട് ഞാൻ കാര്‍ക്കശ്യം കാണിക്കാതിരുന്നത് എന്തുകൊണ്ടാണെന്ന് നിങ്ങള്‍ക്ക് മനസ്സിലായിക്കാണും.
നിങ്ങൾക്ക് വിവാഹമാലോചിച്ച ഒരാൾക്ക് സംഭവിച്ച വൃത്തികെട്ട അന്ത്യം.
അവരുടെ എന്‍ഗേജ്മെന്‍റ് കഴിഞ്ഞിട്ട് എത്ര നാളായി?
രണ്ടു മാസമാണെന്ന് തോന്നുന്നു.
അവന് പറ്റിക്കപ്പെട്ടെന്ന് തോന്നിക്കാണുമോ.
ഇത്ര സുന്ദരിപ്പെണ്ണിനെ കിട്ടിയിട്ടോ?
വെന്‍ഡി പറഞ്ഞത് ഓര്‍മ്മയില്ലേ?
ഞങ്ങടെ ഒരു ഫ്രണ്ടാ, സൈക്കോളജിസ്റ്റ്.
നല്ലതെന്ന് നമ്മള്‍ കണക്കുകൂട്ടുന്ന പലതും ചിലപ്പോഴൊക്കെ ഈ കൊലയാളികളെ തെറ്റായ രീതിയിൽ ബാധിക്കും.
ഹോ. അത് കൊള്ളാല്ലോ.
ആരാ ബോഡി കണ്ടത്?
നായയെ നടത്താന്‍ കൊണ്ടുപോയ ഒരു വെല്‍ഡര്‍, ആൽവിൻ മൊറാൻ.
- ഈ കൂനക്കിടയിലോ? - എന്താ അയാളുടെ അലിബൈ?
കുറ്റകൃത്യം നടന്ന സമയം പ്രതി മറ്റൊരിടത്തായിരുന്നു എന്ന വാദം
അലിബൈ? അയാളിങ്ങോട് വന്നതല്ലേ. അയാള്‍ക്ക് അലിബൈയുടെ ആവശ്യമെന്താ?
ചിലപ്പോൾ കൊലയാളി സ്വയം അന്വേഷണത്തിന്‍റെ പോലും ഭാഗമായേക്കും.
- സ്വന്തം കുറ്റം റിപ്പോർട്ട് ചെയ്യുകയോ? - മ്.
അയാളോട് സംസാരിക്കാന്‍ പറ്റുമോ?
ഉവ്വ്.
എക്സ്ക്യൂസ് മീ!
മിസ്റ്റര്‍. മൊറാന്‍?
മിസ്റ്റര്‍. മൊറാന്‍, എന്നെ ഓര്‍മ്മയുണ്ടോ ?
ഇവര്‍ എഫ്ബിഐയിൽ നിന്നാണ്, നിങ്ങളോട് സംസാരിക്കാൻ ആഗ്രഹിക്കുന്നു. പ്രശ്നമില്ലല്ലോ?
നല്ലത്.
നിങ്ങളാണ് ബെവർലി ജീന്‍റെ മൃതദേഹം കണ്ടെത്തിയതെന്ന് ഇവര്‍ പറഞ്ഞു.
നിങ്ങളെന്തിനാ ആ ചവറ് കൂനക്കരികില്‍ പോയത്?
വോപ്സോണോനോക്ക് മലയില്‍ ഹൈക്കിംഗിന് പോയതാണ്.
എനിക്കാ വഴി നടക്കാന്‍ ഇഷ്ടമാണ്, തലയൊന്ന് തണുക്കും.
- ഭാര്യേന്നും മക്കളീന്നും കുറച്ച് സ്വസ്ഥത കിട്ടുമല്ലേ? - അത് തന്നെ.
ആഴ്ചയിൽ കുറച്ച് തവണ അവിടെ കയറും. നായയെ നടക്കാൻ കൊണ്ടുപോകാറുണ്ട്.
നിങ്ങളാ ചവറ് കൂനക്കരികെ പോയതെന്തിനെന്ന് ഇപ്പൊഴും വ്യക്തമായില്ല.
- അത് വഴിയുടെ അരികില്‍ തന്നെയാണ്. - അതെയോ?
ആ ചവറുകൂനക്കരികെ നിന്നപ്പോ കാൽനടയാത്രയുടെ ഏതെങ്കിലും അടയാളം നിങ്ങൾ കണ്ടിരുന്നോ, ബിൽ?
റെയിൽ‌വേ പാതകളുടെ മറുവശത്ത്, കുന്നിൻ മുകളിലേക്ക്.
നിങ്ങൾ നിൽക്കുന്നിടത്ത് നിന്ന് ഒരു കൂട്ടം മരങ്ങൾ മാത്രമേ കാണൂ.
പക്ഷേ അവശിഷ്ടങ്ങളില്‍ നിന്ന് നടപ്പാതയിലേക്ക് വ്യക്തമായ കാഴ്ചയില്ലെങ്കിൽ ...
നിങ്ങള്‍ ശരിക്കും എഫ്ബിഐ യാണോ?
എന്നെ സംശയിക്കുന്നുണ്ടോ?
ഓക്കെ.
ഞാൻ മൂത്രമൊഴിക്കാനായി നടപ്പാതയില്‍ നിന്നും പോകുന്നു, അതില്‍ നിയമവിരുദ്ധമായി ഒന്നും ഇല്ലല്ലോ.
ചിലപ്പോ ഉണ്ടായിരിക്കാം, പക്ഷേ നിങ്ങള്‍ക്ക് വേണ്ടി ഞങ്ങളത് കണ്ടില്ലെന്ന് വച്ചേക്കാം.
നിങ്ങള്‍ മൂത്രമൊഴിക്കാന്‍ പോകുന്നു ബെവര്‍ലി ജീന്‍റെ ബോഡി കാണുന്നു...
അതൊരു കടയില്‍ വക്കുന്ന പ്രതിമയോ മറ്റോ ആണെന്ന് ഞാൻ കരുതി.
നിങ്ങളുടെ നായയല്ലേ ആദ്യം പോകേണ്ടിയിരുന്നത്?
- വേണ്ടതാണ്, പക്ഷേ അങ്ങനെയല്ല സംഭവിച്ചത്. - ഏതിനത്തില്‍ പെട്ട നായയാണ്?
- റിട്രീവര്‍. - എന്നിട്ടും അവനാദ്യം അത് മണത്ത് കണ്ടുപിടിച്ചില്ലേ?
അതല്‍പ്പം വിചിത്രമായി തോന്നുന്നു.
- അവന് വയസ്സായി. - മലകയറാന്‍ മാത്രം വയസ്സനല്ല.
ഞാന്‍ ഒന്നിലും തൊടാതെ, എന്‍റെ നായയെയും കൂട്ടി പോലീസ് സ്റ്റേഷനിലേക്ക് പോയി.
ഉടനെയോ? ഏതാനും മണിക്കൂറുകള്‍ കഴിഞ്ഞോ? അതൊ അടുത്ത ദിവസമോ?
രണ്ടു മണിക്കൂര്‍ കഴിഞ്ഞ്. അന്ന് രാത്രിയാണെന്ന് തോന്നുന്നു.
നിങ്ങള്‍ വന്നത് രാവിലെയായിരുന്നല്ലോ, സര്‍.
മൃതദേഹം കണ്ടകാര്യം റിപ്പോർട്ട് ചെയ്യാൻ നിങ്ങൾ എന്തിനാണ് കാത്തിരുന്നത്, മിസ്റ്റർ മൊറാൻ?
നിങ്ങൾ എഫ്ബിഐയോടാണ് സംസാരിക്കുന്നത്, മിസ്റ്റർ മൊറാൻ. ഞങ്ങൾക്കെന്തെങ്കിലും കണ്ടെത്തണമെങ്കിൽ, ഞങ്ങളത് ചെയ്തിരിക്കും.
പോലീസുകാർ എന്നില്‍ കുറ്റം ആരോപിക്കുമോ എന്ന് ഞാൻ ഭയപ്പെട്ടു, ഓക്കെ?
ഒരു പൗരനെന്ന നിലയിൽ എന്‍റെ കടമ നിർവഹിക്കണമെന്ന് എന്‍റെ ഭാര്യയെന്നെ പറഞ്ഞു മനസ്സിലാക്കി.
ഒരു കൊലപാതകത്തിന് അവർ നിങ്ങളെ പിടികൂടുമെന്ന് നിങ്ങൾ കരുതിയോ?
പോലീസുകാർ നിരാശരാകുമ്പോള്‍ കയ്യില്‍ കിട്ടുന്നവരെ പിടിക്കുന്നത് ഞാന്‍ കണ്ടിട്ടുണ്ട്.
പക്ഷേ നിങ്ങളെയെന്തിന് പിടിക്കണം?
എനിക്കങ്ങനെ ചെറിയ ചില പശ്ചാത്തലമൊക്കെയുണ്ട്, ഓക്കെ?
അങ്ങനെയുള്ളതോന്നുമല്ല, കുട്ടിക്കാലത്ത് ഞാൻ കുറച്ച് തീ കത്തിച്ചതിന്‍റെ പേരില്‍ ചില വഴക്കുകളൊക്കെ ഉണ്ടായി.
അതേക്കുറിച്ച് എനിക്കിപ്പോ ഖേദമുണ്ട്.
ഇവിടെ എത്തി, എന്‍റെ ഭാര്യയെ കണ്ടുമുട്ടി.
- ഇപ്പോ കുടുംബമായി കഴിയുന്നു. - അതിനുമുമ്പ്, നിങ്ങൾ ഒരുപാട് ചുറ്റിക്കറങ്ങുമായിരുന്നോ?
ജീവിക്കാനുള്ള നല്ലൊരു മാർഗമല്ല. ഇപ്പോ ഞാനിവിടെ സ്ഥിരതാമസമാക്കി.
അപ്പോ ഇത്രയുമാണോ, മിസ്റ്റർ മൊറാൻ നിങ്ങളുടെ മൊഴി?
ബിയര്‍ അടിക്കാന്‍ വേണ്ടി ഞാന്‍ ഇടക്കൊക്കെ പട്ടണത്തിലേക്ക് പോകാറുണ്ട്.
ബെവര്‍ലി ജീനെ ചിലപ്പോഴൊക്കെ കണ്ടിട്ടുണ്ട്.
ബാറില്‍ വച്ച് നിങ്ങള്‍ ബെവര്‍ലി ജീനെ കണ്ടിരുന്നോ?
കെറ്റില്‍സില്‍ വച്ച്.
- അവസാനമെനിക്ക് ധൈര്യം വന്നു. - ധൈര്യം വന്നോ, എന്തിന്?
അവള്‍ക്കൊരു ഡ്രിങ്ക് വാങ്ങിക്കൊടുക്കാന്‍.
അവൾക്ക് താൽപ്പര്യമില്ലായിരുന്നു, കഥ കഴിഞ്ഞു.
ഒരുപക്ഷേ ഞാനവളോട് ഒന്നിലധികം തവണ ചോദിച്ചു.
ആ ബാറിൽ വച്ച് ഒന്നിലധികം തവണ, അതോ ഒന്നിലധികം സന്ദർഭങ്ങളിലോ?
ഒന്നിലധികം സന്ദര്‍ഭങ്ങളില്‍.
- അവൻ പ്രായമുള്ളവനും വിവാഹിതനുമാണ്. - അടുത്ത കാലം വരെ ഒരിടത്ത് സ്ഥിരമായി നില്‍ക്കില്ലായിരുന്നു.
ബെവർലി ജീൻ അയാളെ തള്ളിക്കളഞ്ഞു.
അവനൊരു പഴയ റെക്കോർഡുണ്ട്. പിന്നെ, പോലീസിനെ സഹായിക്കാൻ ശ്രമിച്ചു.
വീട്ടിൽ ഭാര്യയോടൊപ്പം ടിവി കാണുകയായിരുന്നെന്ന അവന്‍റെ അലിബൈയോ?
ഇവനെപ്പോലുള്ള ഒരാൾ ബെവർലി ജീനെ പൊക്കിയാല്‍, അവന്‍റെ തനിനിറം പുറത്തുവരും, അവളെ നരകിപ്പിക്കും.
നിങ്ങൾ ഫോട്ടോകൾ കണ്ടതല്ലേ, അയാളവളെ മണിക്കൂറുകളോളം പീഡിപ്പിച്ചിരിക്കണം.
ആ മുറിവുകൾ മരണാനന്തരം ഉണ്ടാക്കിയതാണെന്ന് മറക്കരുത്.
നിങ്ങളത് മുമ്പും പറഞ്ഞു. അത് കൊണ്ടെന്താ വ്യത്യാസം?
നിങ്ങൾ വിവാഹിതനാകുമ്പോൾ, അതൊരു കരാറാണ്.
കുട്ടികളുണ്ടാകും, അതൊരു പണയമാണ്,
നിലനിർത്താൻ ഒരു വീട്, മിക്കവാറും ഒരു ബിസിനസ്സ് പോലെ തന്നെ.
നിങ്ങൾക്ക് ഉപേക്ഷിക്കാൻ കഴിയില്ലെന്ന് മാത്രം. അവൾക്ക് നിങ്ങളെ പറഞ്ഞുവിടാനും പറ്റില്ല.
ഓഹരികള്‍ ഉയരുന്നു, താഴുന്നു ...
കാര്യമില്ല, നിങ്ങൾ കുടുങ്ങി.
നിങ്ങൾ പണ്ടോറയുടെ പെട്ടി തുറക്കാനായി അഭിഭാഷകരെ സമീപിക്കാന്‍ ആഗ്രഹിക്കാത്ത സമയത്തോളം.
ഗ്രീക്ക് പുരാണങ്ങളിലെ ഒരു മിത്ത്.
നീരസം ഇരുവശത്തും വർദ്ധിച്ചു വരുന്നു.
ഒരായിരം കൊച്ചു കൊച്ചു മുറിവുകള്‍.
ആൽവിൻ മോറന് വിവാഹിതനായ ഒരു പുരുഷന്‍റെ രോഷം ഉണ്ടായിരുന്നെങ്കിൽ,
അയാൾ പീഡിപ്പിക്കുകയും അവളെ കൊല്ലുകയും ചെയ്യുമായിരുന്നു.
അക്കാര്യത്തില്‍ എന്‍റെ മനസ്സിൽ സംശയങ്ങളൊന്നുമില്ല.
നമുക്കവന്‍റെ ഭാര്യയോട് സംസാരിക്കാം. ആ വഴിക്ക് എന്തെങ്കിലും കിട്ടുമോന്ന് നോക്കാം.
അതായത്, മുഴുവൻ അലിബൈയും അവളാണല്ലോ.
അത് പരിശോധിക്കുന്നതില്‍ പ്രശ്നമില്ല.
ഇവിടേക്ക് വന്നതിന് നന്ദി, മിസ്സിസ് മോറൻ.
എന്‍റെ പേര് ബിൽ ടെഞ്ച്. ഇതെന്‍റെ പങ്കാളി, ഹോൾഡൻ ഫോർഡ്.
ഹലോ.
എനിക്ക് മനസ്സിലായില്ല. എനിക്കെന്‍റെ ഭർത്താവിനെ വിളിക്കാന്‍ പറ്റില്ലേ?
- എന്‍റെ ഭര്‍ത്താവ് എന്നെ വിളിക്കേണ്ടതല്ലേ? - നിങ്ങൾ അറസ്റ്റിലൊന്നുമല്ല, മിസ്സിസ് മൊറാൻ.
ഇവർ എഫ്ബിഐയിൽ നിന്നാണ്.
അവര്‍ക്ക് നിങ്ങളോട് ഒന്നുരണ്ട് ചോദ്യങ്ങള്‍ ചോദിക്കണം, അത്രേയുള്ളൂ.
ഈ കേസിന്‍റെ കാര്യമൊക്കെ അറിഞ്ഞു കാണുമല്ലോ?
എനിക്കത് കാണാന്‍ വയ്യ. പാവം കുട്ടി.
- ഒരു ഈച്ചയെ പോലും ഉപദ്രവിക്കുമായിരുന്നില്ല. - നിങ്ങള്‍ക്ക് അവളെയറിയാമോ?
എങ്ങനെ അറിയാമെന്ന് ഞങ്ങളോട് പറയാമോ?
- അവള്‍ ഞങ്ങളുടെ ആയ ആകേണ്ടതായിരുന്നു. - ആകേണ്ടതായിരുന്നു?
മിസിസ്. മോറന്‍?
ഞങ്ങൾ അവളുമായി അതേക്കുറിച്ച് സംസാരിച്ചു.
അവൾ പോയ ശേഷം, ആൽവിൻ അവളെക്കുറിച്ച് സംസാരം നിര്‍ത്തുന്നില്ല.
എന്നുവച്ചാല്‍?
എന്നുവച്ചാല്‍ എന്താണെന്ന് നിങ്ങള്‍ക്കറിയാലോ.
നമുക്ക് ഊഹാപോഹങ്ങളൊന്നും വേണ്ട, മാഡം.
അവള്‍ ചെറുപ്പമായിരുന്നു, മെലിഞ്ഞിട്ട്, പിന്നെ...
"ഓ, എന്തൊരു ഭംഗിയുള്ള സ്വര്‍ണ്ണത്തലമുടി."
എന്‍റെ വീട്ടിൽ അത് ആവശ്യമില്ല.
പ്രത്യേകിച്ച്, രണ്ട് കൊച്ചുകുട്ടികള്‍ ഉള്ളപ്പോള്‍.
എന്നെക്കണ്ടിട്ട് എന്തു തോന്നുന്നു.
നിങ്ങളുടെ ഭർത്താവ് നിരവധി തവണ ബെവർലിയോട്
അടുക്കാന്‍ ശ്രമിച്ചകാര്യം നിങ്ങൾക്കറിയാമോ?
അവന് ആ പെൺകുട്ടിയോട് ഒരു താല്‍പര്യം ഉണ്ടായിരുന്നെന്ന് ഞാൻ പറഞ്ഞതല്ലേ?
ആല്‍വിന്‍ അത് ചെയ്തു.
ഇത് വിനോദത്തിന് വേണ്ടി ചൂണ്ടയിടും പോലെയാണ്. അവൻ അങ്ങനെയൊന്നും ഉദ്ദേശിച്ചിരുന്നില്ല.
ബെവർലിയെ കാണാതായ രാത്രി അവൻ നിങ്ങളോടൊപ്പമിരുന്ന്
ടീവി കാണുകയായിരുന്നെന്നാണ് ഞങ്ങളോട് പറഞ്ഞത്.
ആല്‍വിനാണ് ഇത് ചെയ്തതെന്ന് നിങ്ങള്‍ കരുതുന്നുണ്ടോ?
ഓഹ്! ഇല്ലില്ല.
അതായത്, മകളുടെ പ്രായമുള്ള ഒരു പെണ്‍കുട്ടിയെ ശല്യപ്പെടുത്തുന്നതിന്,
അവനെ നന്നായൊന്ന് പേടിപ്പിക്കുന്നതില്‍ എനിക്ക് സന്തോഷമേയുള്ളൂ,
പക്ഷേ ... ഇല്ല.
ആ പൊട്ടന്‍ എന്‍റെ കൂടെത്തന്നെയുണ്ടായിരുന്നു.
രാത്രി മുഴുവനും?
രാത്രി മുഴുവനും.
ഓക്കെ, അവളുടെ ഭര്‍ത്താവിന് ചെറുപ്പക്കാരിയോട് അഭിനിവേശം തോന്നി. അവനൊരു പൊട്ടന്‍.
പക്ഷേ, ഭൂരിഭാഗം മറ്റു പുരുഷന്മാരും അവനെപ്പോലെ തന്നെയാണ്.
നിങ്ങളീ പറയുന്ന ദേഷ്യത്തിനുള്ളതൊന്നും ഞാന്‍ കാണുന്നില്ല.
അതുകൊണ്ട് നമുക്ക് പ്രതിശ്രുതവരനിലേക്ക് തന്നെ മടങ്ങിയെത്താം.
നിങ്ങള്‍ നിങ്ങളുടെ സ്വന്തം യുക്തി തന്നെ പിന്തുടര്‍ന്നോ, ബില്‍.
യുവ ദമ്പതികളുടെ കാര്യത്തിലും, കോപത്തിന് വലിയ അർത്ഥമൊന്നുമില്ല.
ഒരു ശ്രേണിയിലെ ആദ്യത്തേതാകാം ഇത്.
പത്തിൽ ഒമ്പത് തവണയും, അത് കാമുകൻ, ഭർത്താവ്, അല്ലെങ്കില്‍ അടുപ്പമുള്ള ആരെങ്കിലും ആയിരിക്കും.
ഒമ്പത് തവണയെന്ന് വച്ചാല്‍ എല്ലാ തവണയും അല്ല, ബിൽ.
നോക്കൂ...
നിങ്ങള്‍ ചെയ്തു തന്ന സഹായങ്ങള്‍ക്ക് എത്ര നന്ദി പറഞ്ഞാലും അധികമാവില്ല.
തുടക്കത്തില്‍ ഞാനല്‍പ്പം ഇളകിപ്പോയതില്‍ ക്ഷമ ചോദിക്കുന്നു.
ഞാന്‍ ആല്‍വിന്‍റെ പിന്നാലേ തന്നെ കൂടാന്‍ പോകുവാ, അവന്‍ തന്നെയാണെന്നുണ്ടെങ്കില്‍, നിങ്ങളെ അറിയിക്കാം.
അപ്പോ, നിങ്ങളൊരു കേസന്വേഷണത്തിന്‍റെ നടുവിലാണോ?
ഒരു ലോക്കല്‍ ഡിറ്റക്ടീവ് ഞങ്ങളുടെ സഹായം ചോദിച്ചു. ഞങ്ങളെന്ത് ചെയ്യാനാ?
നിങ്ങള്‍ക്കിതിനെക്കാള്‍ പ്രധാനപ്പെട്ട കാര്യങ്ങളുണ്ടെന്ന് അവരോട് പറയണം.
വർഷങ്ങളായി ഞങ്ങൾ ലോക്കല്‍ പോലീസുമായി സഹകരിച്ച് പ്രവര്‍ത്തിക്കുന്നു. അതിലിപ്പോ പെട്ടെന്ന് മാറ്റം വരുത്തേണ്ട കാര്യമില്ല.
നിങ്ങളുടെ ജോലിയിൽ നിങ്ങൾ മികച്ചവരാണെന്നാണ് എന്‍റെ നിഗമനം.
അതിനർത്ഥം, നമ്മുടെ സൈദ്ധാന്തിക പ്രവർത്തനങ്ങളേക്കാൾ, യഥാർത്ഥ കുറ്റകൃത്യങ്ങള്‍ പരിഹരിക്കുന്നതില്‍
നിങ്ങള്‍ക്ക് കൂടുതല്‍ ശ്രദ്ധ കേന്ദ്രീകരിക്കേണ്ടി വരുമെന്നാണ്.
-അത് ചീത്ത കാര്യമാണോ? - നല്ലതും ചീത്തയുമല്ല പ്രശ്നം.
എന്തൊക്കെ ചെയ്താലും നമുക്ക് കുറ്റകൃത്യങ്ങള്‍ ഇല്ലാതാക്കാന്‍ കഴിയില്ല.
എന്നാൽ ദീർഘകാലാടിസ്ഥാനത്തിൽ, ഒരൊറ്റ കൊലപാതകം പരിഹരിക്കുന്നതിനേക്കാൾ ആഴത്തിലുള്ള സ്വാധീനം
നമ്മുടെയീ പ്രോജക്റ്റ് കൊണ്ടുണ്ടാകുമെന്ന് ഞാന്‍ വിശ്വസിക്കുന്നു.
നമുക്ക് രണ്ടും ചെയ്യാം. ഒരു പ്രശ്നവുമില്ല.
നിങ്ങൾ റിസലുമായി സംസാരിക്കുമ്പോൾ എന്താണ് പുറത്ത് വന്നത്?
കുട്ടിക്കാലം എന്ന കെണിയെക്കുറിച്ച് അവന്‍ ബോധവാനാണെന്ന് തോന്നുന്നു.
അച്ഛനോടൊപ്പം താമസിക്കാൻ അനുവദിച്ചിരുന്നെങ്കില്‍ കാര്യങ്ങൾ എങ്ങനെ വ്യത്യാസപ്പെടുമായിരുന്നെന്ന്.
കെമ്പറും സമാനമായ കാര്യമാണ് പറഞ്ഞത്.
സഹതാപം പ്രതീക്ഷിച്ച് ഇരുവരും ഇരകളായി കളിക്കുന്നു.
ഇത് കൂടുതൽ സങ്കീർണ്ണമാണെന്ന് ഞാൻ കരുതുന്നു.
നിങ്ങൾ രണ്ടുപേരും പറഞ്ഞത് ശരിയാണെന്ന് തോന്നുന്നു. അതായത്, തീര്‍ച്ചയായും ഇത് സ്വയം സഹതാപം തന്നെ.
അത് തന്നെ കേള്‍ക്കുന്നവരെ എങ്ങനെ സ്വാധീനിക്കുന്നുവെന്ന് സൈക്കോപാത്ത് മനസ്സിലാക്കുന്നു.
- കറക്റ്റ്. - എന്നാൽ സങ്കീർണ്ണമായ ഭാഗം
അവർ യഥാർത്ഥത്തിൽ അങ്ങനെ വിശ്വസിക്കുന്നു എന്നതാണ്. അവര്‍ക്കങ്ങനെയേ പറ്റൂ.
അതായത്, അവർ ബലാത്സംഗവും കൊലപാതകവും ചെയ്തത് സന്തോഷത്തിന് വേണ്ടിയാണെന്ന് സമ്മതിച്ചാൽ,
അതവരെ തകര്‍ത്ത് കളയും.
അവിടെയൊരു ടെന്‍ഷനുണ്ട്.
മറ്റൊരാളുടെ മേൽ അധികാരമുള്ളവരായി അവർ കാണപ്പെടേണ്ടതുണ്ട്,
എന്നിട്ടും ഒരേയൊരു സാക്ഷിയെ ഇല്ലാതാക്കണമെന്ന് സാഹചര്യം അവരോടാവശ്യപ്പെടുന്നു,
അതിനർത്ഥം അവർ വീണ്ടും മുഴുവൻ കാര്യങ്ങളും ആവര്‍ത്തിച്ചു കൊണ്ടേയിരിക്കും.
അത് നരകമായിരിക്കും.
അതിനാൽ സ്വയം-സഹതാപം പ്രവർത്തിക്കുന്നു. നിങ്ങൾക്ക് രണ്ടുപേരോടും സഹതാപമുണ്ട്.
അതെ ഉറപ്പായിട്ടും. അല്ലാതെ ഞാനെങ്ങനെ എന്‍റെ ജോലി ചെയ്യും?
കെമ്പറിനും റിസെല്ലിനും മറ്റ് പൊതു സ്വഭാവങ്ങളുണ്ടോ?
സമാനതകൾ കണ്ടെത്തലാണോ നിങ്ങളീ കാർഡുകള്‍ കൊണ്ട് ചെയ്യുന്നത്?
ഒപ്പം വ്യത്യാസങ്ങളും. ഞാനവരുടെ ഫയലുകള്‍ നോക്കുകയായിരുന്നു.
മൊത്തത്തിലുള്ള ഒരു വര്‍ഗ്ഗീകരണ ക്രമം രൂപപ്പെടുത്താനാണ് എന്‍റെ ശ്രമം, അല്ലാതെ എവിടെ തുടങ്ങണമെന്ന് എനിക്കറിയില്ല.
കുറ്റകൃത്യം നടന്ന സ്ഥലത്ത്.
ഒരു ജനറലിനെപ്പോലെയാണ് കെംപർ പ്രവര്‍ത്തനങ്ങള്‍ ആസൂത്രണം ചെയ്യുന്നത്.
- പക്ഷേ റിസല്‍... - ആദ്യ ഇരയെ കൊല്ലാൻ പോലും ഉദ്ദേശിച്ചിരുന്നില്ല..
അവന്‍റെ ഇരകളെല്ലാം ആകസ്മികമായി വന്നു ചേരുന്നതാണെന്ന് തോന്നുന്നു. ചെയ്തുകഴിഞ്ഞാൽ അവന്‍ ചുമ്മാ സ്ഥലം വിടും.
കെംപർ ഇരകളുടെ ഫോട്ടോയെടുക്കും, അംഗഭംഗം വരുത്തും,
വിദഗ്ദമായി അവശിഷ്ടങ്ങൾ ഒളിപ്പിക്കുകയും ചെയ്യും.
അപ്പോൾ നമുക്ക് "സിസ്റ്റമാറ്റിക്", "ആന്‍റി സിസ്റ്റമാറ്റിക്" എന്ന് പറയാൻ കഴിയുമോ?
ചിലപ്പോ അല്പം കൂടി കുറവായിരിക്കാം...
ഒരു ബീറ്റ് പോലീസുകാരന് പോലും പെട്ടെന്ന് മനസ്സിലാകുന്നത്.
ശരിയാ. "സംഘടിത", "അസംഘടിത" എന്നിവ പോലെ.
ഓക്കെ. എങ്കില്‍ നമുക്കങ്ങനെ നോക്കാം.
ഏതൊക്കെ എവിടെയാണ് ചേരുക?
അതിപ്പോ...
"ഉയർന്ന ബുദ്ധി" "ഓർ‌ഗനൈസ്ഡ്" എന്നതിന് കീഴിൽ പോകും.
"കുറഞ്ഞ ബുദ്ധി": "ക്രമരഹിതം."
- നിങ്ങള്‍ക്കെന്ത് തോന്നുന്നു? - വളരെ ശരി.
വിഭാഗമൊക്കെ കൊള്ളാം, പക്ഷേ അവന് അസംബന്ധം പ്രവര്‍ത്തിക്കല്‍ ഒരു ലഹരിയാണ്.
അസംബന്ധത്തിന് അര്‍ഥമുണ്ടോ?
എല്ലാത്തിനും അര്‍ഥമുണ്ട്, മാന്‍.
ഇതവളാണോ?
അല്ല, വെന്‍ഡി കുറെക്കൂടി...
അതല്ല.
അവന്‍റെയൊരു ശുഷ്കാന്തി കണ്ടോ.
ഡോ. വെൻ‌ഡി കാരണം നിങ്ങളെല്ലാം അസ്വസ്ഥരാണ്. ഞാൻ അസൂയപ്പെടേണ്ടി വരുവോ?
എനിക്കവരോട് താൽപ്പര്യമുണ്ടെങ്കിൽ നമ്മളോടൊപ്പം പുറത്തുപോകാൻ ഞാനവരെ ക്ഷണിക്കുമായിരുന്നോ?
ആണുങ്ങള്‍ ഇങ്ങനെ പല തരികിടയും കാണിക്കും.
- അവര്‍ വിവാഹിതയാണോ. - അതിനിവിടെ എന്താ പ്രസക്തി?
നിങ്ങൾക്ക് താൽപ്പര്യമില്ലെങ്കിൽ, അവര്‍ വിവാഹിതയായിരിക്കണം.
വിചിത്രമായി പെരുമാറുന്ന സ്ത്രീകളെ ബാറുകളിൽ നിന്ന് പൊക്കുന്ന ആള്‍ക്ക് ചില കുഴപ്പങ്ങളൊക്കെ ഉണ്ട്.
തേങ്ക്സ്.
അവര്‍ വിവാഹിതയാണെന്ന് എനിക്ക് തോന്നുന്നില്ല.
അതാ അവര്‍.
അല്ല.
നിനക്ക് കല്യാണം കഴിക്കാന്‍ പ്ലാനുണ്ടോ?
കുട്ടികളൊക്കെയായി, അങ്ങനെ...?
നീ പ്രൊപ്പോസ് ചെയ്യുവാണോടാ, ഹോള്‍ഡന്‍ ഫോര്‍ഡേ?
വെറും ആകാംക്ഷ.
- നിന്‍റെ മാതാപിതാക്കള്‍ കല്യാണം കഴിഞ്ഞ് സന്തോഷമായി ജീവിക്കുവാണോ? - ഒരു പിടീമില്ല.
- ഇതിപ്പോ എവിടന്നാ കേറി വന്നത്? - പഠനത്തില്‍ നിന്ന്.
ഞങ്ങൾ മാതാപിതാക്കളെക്കുറിച്ച് ധാരാളം സംസാരിക്കുന്നുണ്ട്.
പരുക്കന്‍ അമ്മമാർ, ഇല്ലാത്ത തന്തമാർ.
എല്ലാ തന്തമാരും ഇല്ലാത്ത പോലെ തന്നെയാണ്.
അതെന്തായാലും അവര്‍ തന്നെ.
അല്ല.
ഹലോ.
ഹായ്.
- വെന്‍ഡി കാര്‍. - ഡെബോറ മിറ്റ്ഫോര്‍ഡ്.
കണ്ടതില്‍ സന്തോഷം.
എന്നെ ക്ഷണിച്ചതിന് വളരെ നന്ദി. ഇതൊട്ടും പ്രതീക്ഷിച്ചിരുന്നില്ല.
അതേ, അടിച്ചു പൊളിക്കുന്ന കാര്യത്തിലും എഫ്ബിഐക്കാരൊട്ടും മോശമല്ല.
നിങ്ങളും ലോ എന്‍ഫോര്‍സ്മെന്‍റിലാണോ?
അല്ല, ഞാന്‍ പോസ്റ്റ് ഗ്രാജ്വേഷന്‍ ചെയ്യുന്നു.
- UVA യില്‍ സോഷ്യോളജി. - ഏതാ മെയിന്‍?
- സാമൂഹിക വ്യതിയാനം. - അപ്പോ...ഡർ‌ക്ഹൈം?
- യെസ്. - ഓഹ്, ഗോഡ്.
ഈ ഡർ‌ക്ഹൈം ആരാണെന്ന് എനിക്കറിയില്ലായിരുന്നു ...
-അല്ലെങ്കിൽ ഗോറിംഗ്, അല്ലെങ്കിൽ ബ്ലൂമർ. - അത് സാരമില്ല.
ചുറ്റുമുള്ള സ്ത്രീകള്‍ എന്നെക്കാള്‍ മിടുക്കരാണെന്ന് കരുതി എനിക്ക് പേടിയൊന്നുമില്ല.
പുരുഷന്മാര്‍ എപ്പോഴുമിത് പറയും, പക്ഷേ അവരത് ഉദ്ദേശിച്ച് പറയുന്നതല്ല.
ഹോള്‍ഡന്‍ ഉദ്ദേശിച്ച് തന്നെ പറഞ്ഞതാ.
ഇവനൊത്തിരി കുറവുകളുണ്ട്, പക്ഷേ ഈ പറഞ്ഞത് അതിലൊന്നല്ല.
- ഞാന്‍...എക്സ്ക്യൂസ് മീ. - യെസ്.
എനിക്കൊരു മാൻഹട്ടൻ. നിങ്ങള്‍ക്കോരോ റൌണ്ട് കൂടി ആയാലോ?
- യാ, താങ്ക്യു. - യാ.
അദ്ദേഹം നേരിട്ട് നിങ്ങളെ വിളിച്ചോ?
ഇല്ല, ആൻഡ്രിയ വിളിച്ചു. അദ്ദേഹത്തിന് നമ്മളെ കാണണമെന്ന് പറഞ്ഞു.
എന്തിനാണെന്ന് വല്ല പിടിയുമുണ്ടോ?
ഇല്ല. സാധാരണ, ഇത് വ്യക്തതക്ക് വേണ്ടിയാണ്.
പക്ഷേ ഞാന്‍ കൂടി വേണമെന്ന് അദ്ദേഹം പ്രത്യേകം പറഞ്ഞോ?
നമ്മള്‍ മൂന്ന് പേരും.
വരൂ.
ഡോക്ടര്‍. കാർ, യൂണിറ്റ് ചീഫ് ഷെപ്പേർഡ്. അവസാനം നിങ്ങളെ കണ്ടല്ലോ, സന്തോഷം.
താങ്കളെയും.
പ്ലീസ്, എല്ലാവരും ഇരിക്കൂ.
അപ്പോൾ, കാര്യങ്ങളൊക്കെ എങ്ങനെ? പുരോഗതിയുണ്ടോ?
ഓഹ്, ഉണ്ട്, താങ്ക്യു.
- ഫൈന്‍, താങ്ക്സ്. - പതുക്കെയാണ്, എന്നാലും ഉണ്ട്.
എന്‍റെ സഹായം എന്തെങ്കിലും ആവശ്യമുണ്ടോ?
ഞാന്‍ അറിയാത്ത എന്തെങ്കിലും ഉണ്ടോ?
- സർ, ഇത് കാറിന്‍റെ കാര്യമാണെങ്കിൽ ... - കാറിന്‍റെ കാര്യമൊന്നും ആര്‍ക്കും കേള്‍ക്കണ്ട.
നിങ്ങളുടെ കാര്യങ്ങള്‍ ഞാന്‍ ഏറ്റെടുത്തതായി ഉറപ്പ് നല്കിയിരുന്നെന്നാണ് എന്‍റെ വിശ്വസം.
- ആരാണ് നയിക്കുന്നത് എന്നത് പ്രധാനമല്ല. - ഞാന്‍ യോജിക്കുന്നു.
ഡോ. കാർ, വർഷങ്ങളായി ബില്ലുമായി നിങ്ങള്‍ കണ്‍സള്‍ട്ട് ചെയ്യുന്ന കാര്യം എനിക്കറിയാം,
ബി‌എസ്‌യുവിന്‍റെ സൈക്കോളജിക്കല്‍ കണ്‍സപ്റ്റ് രൂപപ്പെടുത്തുന്നതിന് നിങ്ങള്‍ ചെയ്തിട്ടുള്ള സഹായവും.
ആഹ്, അതേ, കുറച്ച് തവണ. സ്പെഷ്യൽ ഏജൻറ് ടെഞ്ച് വളരെ...
ഇവിടെ ക്വാണ്ടിക്കോയിൽ കാര്യങ്ങൾ എങ്ങനെ നടക്കുന്നുവെന്ന് നിങ്ങൾ മനസിലാക്കിയിട്ടുണ്ടെന്ന് ഞാൻ കരുതുന്നു.
നിങ്ങളുടെ കൂട്ടാളികളും അങ്ങനെ തന്നെയെന്ന് കരുതുന്നു.
സമയപരിധികളിലും സ്ഥാപിത പ്രോട്ടോക്കോളുകളുടെ കാര്യത്തിലും നിർബന്ധം പിടിച്ച്
നിങ്ങളുടെ പുരോഗതിയെ തടസ്സപ്പെടുത്തുന്നതാണ് എന്‍റെ ജോലിയെന്ന് നിങ്ങൾ കരുതുന്നു.
- ഇല്ല, സര്‍. ഒരിക്കലുമില്ല. - എന്‍റെ ജോലി അതല്ല.
മാർഗ്ഗനിർദ്ദേശങ്ങള്‍ നൽകുക എന്നതാണ് എന്‍റെ ജോലി, ഒപ്പം കുറച്ച് പരിരക്ഷയും.
- എനിക്ക് മനസ്സിലായില്ല. - വ്യക്തമായി മനസ്സിലായി.
നിങ്ങൾ എന്‍റെ കുടയുടെ തണലില്‍ നിന്ന് പുറത്തുകടന്നു,
നിങ്ങളിപ്പോൾ നേരിട്ട് സൂര്യപ്രകാശത്തിന് കീഴിലാണ്.
അനുകൂല പ്രതികരണം പ്രതീക്ഷിച്ച്,
പല കേന്ദ്രങ്ങളില്‍ നിന്നും ധനസഹായത്തിനായി ഞാന്‍ അപേക്ഷ നല്കിയിരുന്നു.
എന്നെ അതിശയിപ്പിച്ചുകൊണ്ട്,
നമ്മുടെ ആവശ്യങ്ങളെയും പ്രവർത്തനങ്ങളെയും കുറിച്ച് ലോ എൻഫോഴ്സ്മെന്റ് അസിസ്റ്റൻസ് അഡ്മിനിസ്ട്രേഷൻ,
ഇതിനകം അറിഞ്ഞു കഴിഞ്ഞിരിക്കുന്നു.
അതാണോ. യൂണിറ്റ് ചീഫ് ഷെപ്പേർഡ്, നിങ്ങളെ വിഷമിപ്പിക്കാനൊന്നും എനിക്കാഗ്രഹമില്ലായിരുന്നു.
ഞാൻ സർവ്വകലാശാലയുടെ ഫണ്ട് റെയ്‌സറിലായിരുന്നു ഞാൻ ചിലരുമായി സംസാരിച്ചിരുന്നു ...
അതെ, നിങ്ങൾ അറിഞ്ഞിരിക്കാന്‍ പോലും സാധ്യതയില്ലാത്ത
ഒരു കാര്യത്തെക്കുറിച്ച് എഫ്ബിഐക്ക് പുറത്തുള്ളവരുമായി നിങ്ങള്‍ സംസാരിക്കുന്നു.
അപേക്ഷ പ്രതീക്ഷിച്ചതാണെന്ന് LEAA വിശദീകരിച്ചു.
അതെങ്ങനെയാകുമെന്ന് ഞാൻ അത്ഭുതപ്പെട്ടു.
നമ്മുടെ ബേസ്മെന്റിൽ എന്താണ് സംഭവിക്കുന്നതെന്നതിനെക്കുറിച്ച്
അവർക്ക് കൂടുതൽ അറിയാമെന്ന് തോന്നുന്നു.
- ഞാന്‍ ക്ഷമചോദിക്കുന്നു. അതില്‍... - സര്‍, തെറ്റ് എന്‍റേതാണ്.
നിങ്ങളുടെ റിസര്‍ച്ചിനായി രണ്ടു ലക്ഷം ഡോളര്‍ അനുവദിച്ചിരിക്കുന്നു.
- എന്ത്? - തീര്‍ന്നില്ല.
ഞാൻ പറഞ്ഞതുപോലെ, ധനസഹായത്തിനായി ഞാൻ ഒന്നിലധികം സ്ഥലങ്ങളിൽ അപേക്ഷിച്ചിരുന്നു.
LEAA ചെയ്ത കാര്യം നാഷണൽ ഇൻസ്റ്റിറ്റ്യൂട്ട് ഓഫ് ജസ്റ്റിസ് അറിഞ്ഞു,
അവർ തമ്മില്‍ മത്സരത്തിലാണ്,
അതിനാൽ NIJ നിങ്ങൾക്ക് 185,000 ഡോളര്‍ കൂടി അനുവദിച്ചു.
താങ്കള്‍ കാര്യമായി പറയുകയാണോ.
സൂക്ഷ്മമായ പരിശോധനകള്‍ക്ക് ശേഷമായിരിക്കും ഈ തുക ലഭിക്കുക.
ഞാൻ ബുക്ക് കീപ്പിംഗിനെക്കുറിച്ചല്ല സംസാരിക്കുന്നത്,
എന്നിരുന്നാലും നിങ്ങൾ തീർച്ചയായും എല്ലാ രേഖകളും കാര്യമായി സൂക്ഷിക്കേണ്ടതുണ്ട്.
നമ്മൾ ചെയ്യുന്ന എല്ലാ കാര്യങ്ങളിലും കോൺഗ്രസിന് വളരെയധികം താൽപ്പര്യമുണ്ട്.
നിങ്ങളുടെ സുരക്ഷക്കായി എനിക്ക് ചെയ്യാന്‍ പറ്റുമായിരുന്ന കാര്യങ്ങള്‍ കൊണ്ടിനി ഗുണമുണ്ടെന്ന് തോന്നുന്നില്ല.
കണ്‍ഗ്രാജുലേഷന്‍സ്.
ഹാവ് എ നൈസ് ഡേ.
പരിഭാഷ: ഷിഹാബ് എ ഹസ്സന്‍ FB: shihab.jub / ടെലഗ്രാം: @shihabmsone
എംസോണ്‍ റിലീസ് - http://www.malayalamsubtitles.org/ www.facebook.com/msonepage